ועדת הכספים, כנסת 22, פרוטוקול מספר 37, 2019-12-24 09:30

משה שגיא: בוקר טוב.

משה שגיא: אני מתכבד לפתוח את ישיבת ועדת הכספים.

משה שגיא: אני מבקש לומר, ישבתי אתמול עם אנשי משרד האוצר לגבי נושא החינוך המיוחד במוכש"ר.

משה שגיא: עדיין לא קיבלתי תשובה חיובית בגלל שזה הולך להיות דבר קבוע והם פוחדים מן העניין הזה.

משה שגיא: זה לא תמיכה.

מיכאל מלכיאלי: זה לא קבוע.

משה שגיא: זה קבוע.

מיכאל מלכיאלי: על שנת 2020 כבר התחייבו, אז זה רק לגבי 2019.

משה שגיא: זה פלפול שאתה יכול לעשות בישיבה, אבל במשרד האוצר זה לא עובד.

מיכאל מלכיאלי: אני רואה בך דמות של ראש ישיבה.

משה שגיא: ניסיתי לשכנע אותם.

משה שגיא: עדיין לא סיימתי, עדיין לא הצלחתי, בגלל שלכאורה הרבה חברי כנסת אומרים: רגע, מעבירים לפה?

משה שגיא: אז למה לא מעבירים לפה?

משה שגיא: זה יותר חשוב.

משה שגיא: זה תמונת המצב.

משה שגיא: אני לא מרפה מן העניין.

ינון אזולאי: אני חייב להגיד לך שאני שומע אחרים שאומרים שהרב גפני לא עושה.

ינון אזולאי: אני חייב להגיד פה שאתה עושה המון בעניין, אני יודע את זה, מעל ומעבר, גם פגישות שאתה לא נוהג לפרסם אותן כפי שאחרים נוהגים לפרסם.

ינון אזולאי: אני יודע שאתה עושה את זה.

משה שגיא: נכון.

משה שגיא: דבר אחד אני רוצה להגיד, שהם מוסיפים את הכסף לארגוני הנוער, את זה סיכמתי איתם אתמול.

מיקי לוי: יפה מאוד.

משה שגיא: זו העברה.

משה שגיא: יש לנו ויכוח, העוזר שלי מתווכח איתם, האם מוסיפים 3 מיליון שקל או 4 מיליון שקל, בגלל שיש פה העברה של חינוך שבה יש 5.5 מיליון שקל.

משה שגיא: זה כנראה יגיע לאי-שם כפי שהיה, לזה הם הסכימו.

מיקי לוי: בסדר.

מיקי לוי: דיינו, מה שנקרא.

משה שגיא: רבותי, לפני הצעות לסדר אנחנו נצביע על הרוויזיות.

משה שגיא: בבקשה.

טמיר כהן: פניות מס' 165 עד 166 – רשויות פיקוח, מינהל תכנון.

טמיר כהן: זאת פנייה שלא אושרה ויושב-ראש הוועדה הגיש עליה רוויזיה.

משה שגיא: אני מבקש לתמוך ברוויזיה.

משה שגיא: זה נושא רשויות הפיקוח.

משה שגיא: מי בעד הרוויזיה?

משה שגיא: ירים את ידו.

משה שגיא: מי נגד?

משה שגיא: מי נמנע?

משה שגיא: בעד – רוב

משה שגיא: נמנעים –

משה שגיא: הרוויזיה אושרה.

משה שגיא: אני מצביע על הפנייה עצמה.

אחמד טיבי: תסביר איזו פנייה זאת.

מיקי לוי: אין לנו את זה מול עינינו.

מיקי לוי: הוא צודק.

משה שגיא: אבל זו רוויזיה שהייתה בדיון.

משה שגיא: מי בעד הפנייה?

משה שגיא: ירים את ידו.

משה שגיא: מי נגד?

משה שגיא: מי נמנע?

משה שגיא: בעד – רוב

משה שגיא: נמנעים –

משה שגיא: הפניות אושרו.

טמיר כהן: פנייה מס' 220 – מפעלי מים.

טמיר כהן: אתמול הוגשו רוויזיות על הכול.

משה שגיא: מי בעד הרוויזיה?

משה שגיא: ירים את ידו.

משה שגיא: מי נגד?

משה שגיא: מי נמנע?

משה שגיא: בעד –

משה שגיא: נמנעים –

משה שגיא: הרוויזיה לא אושרה.

אחמד טיבי: בסדר, אבל אנחנו התנגדנו להעברה.

משה שגיא: אני יודע.

משה שגיא: הרשימה המשותפת התנגדה להעברה הזאת.

משה שגיא: הרוויזיה הוגשה בהקשר אחר לחלוטין ואנחנו נגדה.

טמיר כהן: רוויזיה על פניות מס' 221–222 – המשרד לשירותי דת.

משה שגיא: מי בעד הרוויזיה?

משה שגיא: ירים את ידו.

משה שגיא: מי נגד?

משה שגיא: מי נמנע?

משה שגיא: בעד –

משה שגיא: נמנעים –

משה שגיא: הרוויזיה לא התקבלה.

טמיר כהן: כל הבקשות לרוויזיה הן של סתיו שפיר, עד שנגיד אחרת.

מיקי לוי: סתיו שפיר הסירה הכול.

טמיר כהן: לא, היא הסירה רק בקשה אחת לרוויזיה בעניין רווחה.

ינון אזולאי: טיבי אומר שבכל רגע מישהו אחר נכנס, אז כל פעם צריך לדעת מי הגיש את הרוויזיה.

משה שגיא: בינתיים זה רק בקשות לרוויזיה של סתיו שפיר.

מיקי לוי: אדוני היושב-ראש, אני מבקש להמתין לכלת השמחה סתיו שפיר, היא איננה פה.

טמיר כהן: בקשה לרוויזיה של חברת הכנסת סתיו שפיר על פנייה מס' 223 – תעשייה.

משה שגיא: מי בעד הרוויזיה?

משה שגיא: מי נגד?

משה שגיא: מי נמנע?

משה שגיא: בעד –

משה שגיא: נמנעים –

משה שגיא: הרוויזיה לא התקבלה.

טמיר כהן: בקשה לרוויזיה של חברת הכנסת סתיו שפיר על פניות מס' 235–238 – משרד התחבורה.

משה שגיא: מי בעד?

משה שגיא: מי נגד?

משה שגיא: מי נמנע?

משה שגיא: בעד –

משה שגיא: נמנעים –

משה שגיא: הרוויזיה לא התקבלה.

טמיר כהן: בקשה לרוויזיה של חברת הכנסת סתיו שפיר על פנייה מס' 239 – משרד התקשורת.

משה שגיא: מי בעד?

משה שגיא: מי נגד?

משה שגיא: מי נמנע?

משה שגיא: בעד –

משה שגיא: נמנעים –

משה שגיא: הרוויזיה לא התקבלה.

טמיר כהן: בקשה לרוויזיה על פניות מס' 240–246 – השכלה גבוהה, של חברי הכנסת סתיו שפיר ומיכאל מלכיאלי.

מיקי לוי: אנחנו מחויבים לדון ברוויזיה אפילו אם המגיש לא נמצא?

מיקי לוי: אדוני יש לי הצעת ייעול.

מיקי לוי: אני מבקש, אדוני, הצעה לסדר: לרכז את כל הרוויזיות לרוויזיה אחת.

שגית אפיק: ביחס להעברות תקציביות הנוהג בוועדה מזה שנים הוא שמצביעים על הרוויזיה, בין אם חבר הכנסת שהגיש אותה בוחר להיות נוכח ובין אם לא.

משה שגיא: זה יימשך רק כמה דקות.

משה שגיא: אתה רוצה להגיד משהו על ההשכלה הגבוהה?

משה שגיא: תגיד.

משה שגיא: רצית להגיד את זה גם בדיון עצמו.

מיכאל מלכיאלי: תודה, אדוני היושב-ראש.

מיכאל מלכיאלי: ברשותכם, חברי הוועדה, אני רוצה לנמק למה הגשתי רוויזיה.

משה שגיא: אל תנמק למה.

משה שגיא: לא מנמקים רוויזיה.

משה שגיא: תגיד את הנושא שאמרת לי אתמול אחרי הישיבה, שאתה נגד ההעברה להשכלה הגבוהה, עם כל מה שנלווה לעניין בעניין החרדים.

עודד פורר: תמיד אתה מעיר על ההשכלה הגבוהה.

משה שגיא: הנה תשמע, בכל רגע יש איזו בעיה אחרת.

משה שגיא: רוצים אותנו בהשכלה הגבוהה?

מיכאל מלכיאלי: כל פעם שהציבור החרדי מותקף על כך שהוא רק לומד בישיבה – אני את ילדיי אחנך להיות בישיבה, בעזרת השם שילמדו שם כל החיים.

מיכאל מלכיאלי: יש חרדים שבהוראת רבותיהם הלכו גם לאקדמיה.

מיכאל מלכיאלי: חשוב לי שכולם יבינו על מה מדובר כאן.

מיכאל מלכיאלי: לצערי הרב באופן עקבי המל"ג ומשרד החינוך מונעים מן הציבור החרדי להשתלב באקדמיה, ואני רוצה לפרט.

מיכאל מלכיאלי: הוא מונע מן הציבור החרדי ללמוד בנפרד בתואר השני; מונע ממכללות חרדיות לקבל את האפשרות, תחת סילבוס של המל"ג, לא שלהם עצמם, ללמד במקומות של עצמם.

מיכאל מלכיאלי: אתמול באופן נורא המל"ג שלח מכתבים למכון "לב" – מכון "לב" הוא לא הבית הפוליטי שלי, אתם מתארים לעצמכם – ולמכללה של בנות חרדיות בבני ברק.

מיכאל מלכיאלי: רבותי זה מתאים לחנוכה: נאמר להם שמהיום אסור ללמד מקצועות קודש בתוך אותן מכללות.

מיכאל מלכיאלי: תבינו, בציבור יש אנשים שלא רוצים ללכת רק לאקדמיה, אז שילבו להם במשך שנים, לומדים בבוקר מקצועות קודש ואחרי כן את התואר הרלוונטי.

מיכאל מלכיאלי: אומר המל"ג: אני אוסר עליכם ללמד מקצועות קודש ולחייב את זה בתנאי הסף של התואר, ואסור לכם לגבות על זה כסף.

מיכאל מלכיאלי: זה אומר שאותן מכללות של הציונות הדתית והציבור החרדי ייסגרו.

מיכאל מלכיאלי: ריבונו של עולם, אי אפשר לחייב אותנו - - -

מיקי לוי: זה לא הדרך, לעצור את כל הכסף לכולם.

מיכאל מלכיאלי: אני הולך להתנגד לזה, ואני יודע שאני בעמדת מיעוט פה.

מיקי לוי: אנחנו נטפל בזה.

מיכאל מלכיאלי: אי אפשר לטפל בזה.

מיכאל מלכיאלי: הם צוחקים עלינו.

עומר ינקלביץ': ואחר כך טוענים שהחברה החרדית לא מתערה בחברה הכללית.

עומר ינקלביץ': שערורייה.

מיקי לוי: אפשר לטפל בזה, ואנחנו נטפל בזה.

מיכאל מלכיאלי: מיקי לוי, לא נהיה תמימים.

מיקי לוי: אני בצד שלך.

מיקי לוי: נעשה דיון בוועדת החינוך, נעשה אותו כפי שצריך.

עומר ינקלביץ': זאת שערורייה.

עומר ינקלביץ': יש פה משהו מהותי.

עומר ינקלביץ': אני רוצה להוסיף משפט אחד.

משה שגיא: עוד רגע.

משה שגיא: מוטי יוגב, משפט.

מרדכי יוגב: גם אני קיבלתי את הפנייה הזאת אתמול ממכון "לב".

מרדכי יוגב: אני חושב שזה שערורייה של המל"ג, שמנסה להתערב בתוך לימודים, וכפי שאמר פה גם חבר הכנסת מלכיאלי, למנוע מאוכלוסייה חרדית שרוצה לשלב את הלימודים הללו.

מרדכי יוגב: אנחנו נעצור כל תקציב להשכלה הגבוהה עד שהמל"ג ירד מן העצים ויאפשר חינוך שוויוני ולא ימנע ממכון "לב" להתפתח.

מרדכי יוגב: זה אחד המכונים ששולחים אנשים לצה"ל, למערכות הביטחון, לכל המקומות היותר משמעותיים.

מיקי לוי: חבר הכנסת יוגב, אני באמת מעריך אתכם.

מיקי לוי: למה הבוס שלך, הרב רפי פרץ, שהוא שר החינוך, לא קורא לראש המל"ג והורג אותו?

מרדכי יוגב: בן מחזור של חבר הכנסת אלעזר שטרן.

משה שגיא: מוטי יוגב, מספיק.

משה שגיא: אתם פורצים פה את כל הנהלים.

עומר ינקלביץ': אני רוצה בבקשה להוסיף, חייבים להבין שזה אינטרס לאומי של מדינת ישראל.

עומר ינקלביץ': לא עושים טובות, לא לחרדים ולא לערבים ולא למיעוטים.

עומר ינקלביץ': זה אינטרס לאומי.

עומר ינקלביץ': בעוד 20 שנה זה יהיה הרוב בחברה הישראלית, יותר מ-40%.

עומר ינקלביץ': אנחנו רוצים שהם יהיו יצרניים אבל אנחנו מונעים מהם את ההשתלבות וזו קטסטרופה.

עומר ינקלביץ': כנ"ל בנושא תחבורה – הם לא יכולים לצאת לעבוד מבית שמש.

עומר ינקלביץ': למה דווקא האוכלוסייה הזאת לא יכולה לצאת לעבוד?

עומר ינקלביץ': זאת שערורייה.

משה שגיא: אי אפשר לפתוח את כל הדיון הזה.

משה שגיא: בניגוד לכל מה שאתם מדברים פה, אני שמח: שהחרדים ישמרו על הצביון שלהם ולא ילכו ללמוד בנים ובנות ביחד.

מיכאל מלכיאלי: לא נותנים להם.

עומר ינקלביץ': הם ישמרו על הצביון, וזה בסדר, זכותם אחר כך לצאת ללמוד.

משה שגיא: אני שמח, מה לעשות.

משה שגיא: יכול להיות שבחנוכה אסור כל כך הרבה לשמוח.

עומר ינקלביץ': אנחנו שמחים לאפשר להם.

עומר ינקלביץ': הרב גפני, הסיפור הוא לתת כלים והזדמנויות בצורה שוויונית ולא להתייחס כאפליה מתקנת, כאל "דוס מחמד".

עומר ינקלביץ': לא צריך אפליה מתקנת.

עומר ינקלביץ': צריך הזדמנות ושוויון.

עודד פורר: אני שומע עכשיו על הנושא הזה לראשונה.

עודד פורר: אני חושב שזה שערורייה, גם ברמת ההתערבות, גם בניגוד לאינטרס הלאומי של מדינת ישראל.

עודד פורר: אנחנו מדברים כל הזמן על זה שצריך יותר חרדים שישתלבו בשוק התעסוקה, שישתלבו באקדמיה, וכאילו האקדמיה פועלת באופן הפוך.

עודד פורר: אבל אני חייב לומר לך, אדוני היושב-ראש, יפה מאוד לבוא לפה לוועדה ולצעוק חמס כאשר באים חברים מתוך הקואליציה, כשיושב שם שר חינוך מהציונות הדתית כבר יותר מארבע שנים, ועכשיו יש בכלל שר חינוך – אולי אילו הוא היה מתעסק פחות בבתי ספר לנבואה ויותר בבתי הספר האלה - - -

משה שגיא: די, לא מדברים לשון הרע בחודש כסלו.

משה שגיא: מי בעד הרוויזיה?

משה שגיא: ירים את ידו.

משה שגיא: מי נגד?

משה שגיא: מי נמנע?

משה שגיא: בעד – מיעוט

משה שגיא: נמנעים – הרוויזיה על פניות מס' 240–246 לא אושרה.

משה שגיא: הרוויזיה לא התקבלה.

אחמד טיבי: התקבלה.

אחמד טיבי: אני מבקש לספור.

משה שגיא: אני מקבל את ההערה.

משה שגיא: רבותי, אני מבקש להצביע.

משה שגיא: מי בעד הרוויזיה?

משה שגיא: ירים את ידו.

משה שגיא: מי נגד הרוויזיה?

משה שגיא: בעד – 6

משה שגיא: נמנעים –

משה שגיא: רק שתבינו על מה מדובר, אני חוזר שוב.

עודד פורר: אם אנחנו בעד הרוויזיה, זה לא אומר שעצרנו את הכסף.

משה שגיא: עצרתם.

מיקי לוי: עצרת.

מיקי לוי: לא עובר.

מיקי לוי: היום יום אחרון.

משה שגיא: לא הולכים לדון בזה, אני לא הולך לפתוח את זה.

עודד פורר: אני לא רוצה לעצור את הכסף.

עומר ינקלביץ': להדגיש שאנחנו לא רוצים לעצור את הכסף אבל יש פה דיון עקרוני שצריך לקיים.

משה שגיא: אני מבקש להסביר כדי שתבינו על מה אנחנו מדברים.

מיכאל מלכיאלי: יש פה נציג של המל"ג?

משה שגיא: לא.

משה שגיא: יש פה נציגה של משרד האוצר.

משה שגיא: אני לא הולך לפתוח את הדיון.

משה שגיא: הם גם לא יבואו.

משה שגיא: הייתה הצבעה על העברת כסף למל"ג, למוסדות להשכלה גבוהה.

משה שגיא: משרד האוצר הגיע איתם לסיכום ואנחנו תומכים בזה.

משה שגיא: תמיד תמכנו פה בהעברת הכסף הזה.

משה שגיא: העלה חבר הכנסת מלכיאלי טענות לגבי הנושא של הציבור החרדי.

מיקי לוי: טענות צודקות.

עודד פורר: לשם שינוי, טענות צודקות.

משה שגיא: אחרי הישיבה הוא גם אמר לי שהוא קיבל עכשיו מכתב ממכון "לב", שזה באמת שערורייה גדולה אם אנחנו מדברים מנקודת ראותו.

אחמד טיבי: מה אומר המכתב?

אחמד טיבי: אדוני, יש לי הצעה לסדר לפני ההצבעה.

אחמד טיבי: אני מציע שנציג של ההשכלה הגבוהה יגיע לפה בתוך חצי שעה או שעה, יבוא בדברים, ולאחר מכן אתה תצביע.

ינון אזולאי: אני מקבל את מה שאתם אומרים.

ינון אזולאי: אני רוצה להגיד שגם אני לא למדתי תואר ואני לא הולך ללמוד תואר.

ינון אזולאי: כאשר רציתי ללמוד תואר שאלתי את רבותיי ואמרו לי לא ללכת, ואני לא הולך ולא אלך, ובעזרת השם ילדיי ימשיכו, הלוואי וימשיכו בכולל ולא יהיו כמוני.

ינון אזולאי: אני תמיד אומר שאבא שלי אמר שמי מילדיו שייצא לפוליטיקה – הוא נכשל בחינוך שלי.

ינון אזולאי: יכול להיות שאצלי הוא נכשל, אבל אני משתדל ללכת בהמשך דרכו.

עומר ינקלביץ': ברשותכם, אני כן למדתי בהשכלה הגבוהה ובני בוגר ישיבה.

עודד פורר: ירדתם מן הפסים לגמרי.

משה שגיא: נציגת משרד האוצר.

נועה שוקרון: חשוב שחברי הכנסת יבינו, הפנייה כרגע מעבירה כסף למוסדות להשכלה גבוהה בגין שנת הלימודים שהתחילה.

נועה שוקרון: היו התייקרויות בהסכמי שכר, היו התייקרויות בהפעלת האוניברסיטאות.

נועה שוקרון: זו סיבת ההעברה התקציבית, זו הסיבה שזה קורה כרגע.

נועה שוקרון: זה חשוב מאוד לאיתנות הפיננסית של המוסדות, ליכולת לספק מלגות לסטודנטים.

עודד פורר: לפני הצבעה על הרוויזיה הייתי רוצה לשמוע את נציג המל"ג.

משה שגיא: אני לא מקיים את הדיון הזה, עם כל הכבוד, מספיק.

עומר ינקלביץ': ואחר כך יטענו שהם לא משתלבים והם לא יצרניים והם לא פרודוקטיביים.

עומר ינקלביץ': כן, שיבואו.

עומר ינקלביץ': זה דיון משמעותי וחשוב, ריבונו של עולם.

עומר ינקלביץ': זה דיון עקרוני.

משה שגיא: אני מסכים שיזמינו אותם.

משה שגיא: אני מצביע על הפנייה.

משה שגיא: שיבואו לכאן בתוך חצי שעה–שעה וישבו איתכם.

משה שגיא: תגידו לוועדה מה העליתם בדיון איתם, כי זה נשמע – מבחינתי טוב, ומבחינתכם רע.

עודד פורר: מיכאל מלכיאלי, אתה בראש הצוות ואנחנו איתך.

עודד פורר: אנחנו ביחד.

אחמד טיבי: שיבואו לפה נציגי ההשכלה הגבוהה.

משה שגיא: מי בעד הרוויזיה?

מיכאל מלכיאלי: אבל אתה מחכה שהם יבואו, לא?

משה שגיא: לא, אני לא מחכה.

משה שגיא: אנחנו קוראים להם.

משה שגיא: כשהם יבואו – זה לא קשור להצבעה.

משה שגיא: ההצבעה היא משהו אחר.

מיקי לוי: אחמד טיבי, אתה עושה טעות.

אחמד טיבי: אתה תצביע איתנו על הקפאת העברה להתנחלות בחברון ואנחנו נצביע על זה?

אחמד טיבי: 31 מיליון שקל.

מיקי לוי: לא תמכתי.

מיכאל מלכיאלי: גפני, למה אתה מצביע?

משה שגיא: אני מצביע בגלל שאני לא עושה את הלינקג' הזה, זה משהו אחר לחלוטין.

משה שגיא: לי יש עמדות שונות.

מרדכי יוגב: אם נעביר להם את הבקשה אז הם לא יבואו.

מרדכי יוגב: סליחה, אנחנו מכירים את המל"ג.

משה שגיא: אז תצביעו נגד.

מרדכי יוגב: לא נעביר את הבקשה ואז הם יבואו ונסגור את זה.

מרדכי יוגב: יש יום ארוך.

מרדכי יוגב: אין שום בעיה.

אחמד טיבי: אדוני היושב-ראש, אנחנו נעביר את ההצבעה ולאחר מכן יהיה דין ודברים, כפי שהצעת.

מיכאל מלכיאלי: נצביע בעד ואחר כך נשב ונאכל איתם ארוחת צוהריים ביחד.

אחמד טיבי: או קפה.

עומר ינקלביץ': ואחר כך יגידו שהם לא משתלבים והם לא יצרניים והם לא רוצים לצאת לעבוד והם לא רוצים להשתלב בחברה.

מרדכי יוגב: אין מצב שהמל"ג ימשיך לפגוע במוסדות כמו מכון "לב".

משה שגיא: המל"ג צריך את ועדת הכספים לאורך כל השנה וכל הזמן.

מרדכי יוגב: לא, לא.

משה שגיא: אז לא.

משה שגיא: אתה בא להגיד לי?

משה שגיא: אני העברתי פה תוכניות שלהם, תוכניות חומש ותוכנית שנתית, בלי סוף.

עומר ינקלביץ': תצא כתבה בבוקר בעיתון שהם לא משתלבים.

עומר ינקלביץ': הכול בסדר.

משה שגיא: הכול צבוע.

משה שגיא: האם אני לא יודע את זה?

משה שגיא: מה הם נזכרו עכשיו?

משה שגיא: הכול צבוע.

עומר ינקלביץ': זה לא רק חרדים.

עומר ינקלביץ': זה כל המגזרים.

משה שגיא: מי בעד הרוויזיה?

משה שגיא: ירים את ידו.

משה שגיא: מי נגד?

משה שגיא: מי נמנע?

משה שגיא: בעד – 3

משה שגיא: נמנעים – 3 הרוויזיה על פניות מס' 240–246 לא אושרה.

משה שגיא: הרוויזיה נפלה.

אחמד טיבי: אנחנו נמנעים בגללכם.

עומר ינקלביץ': אדון טיבי, זה לא "בגללכם" אלא בגלל החברה הישראלית, צריך להדגיש את זה.

עומר ינקלביץ': אף אחד לא עושה טובה לחרדים, כפי שלא עושים טובה לערבים.

עומר ינקלביץ': זו החברה הישראלית, זה אינטרס לאומי.

עומר ינקלביץ': מספיק להתייחס למיעוטים כאילו עושים להם טובה.

אחמד טיבי: את מפנה את הדברים לכתובת הלא נכונה.

אחמד טיבי: הסעיף הזה הוא נגד החרדים.

עומר ינקלביץ': מספיק לעשות פה קבוצות ושבטים בחברה הישראלית.

עומר ינקלביץ': זאת האמירה: אנחנו חברה ישראלית אחת עם אינטרס אחד.

טמיר כהן: רוויזיה על בקשות מספר 247–248 – רשות האוכלוסין.

טמיר כהן: זאת רוויזיה של סתיו שפיר.

מרדכי יוגב: האם גורמי המל"ג הוזמנו לישיבה?

משה שגיא: הם מוזמנים עכשיו והם יבואו עוד מעט.

משה שגיא: תאמין לי, הם צריכים את הוועדה, הם לא ישחקו עם זה.

משה שגיא: מי בעד הרוויזיה?

משה שגיא: ירים את ידו.

משה שגיא: מי נגד?

משה שגיא: מי נמנע?

משה שגיא: בעד –

משה שגיא: נמנעים –

משה שגיא: הרוויזיה לא נתקבלה.

טמיר כהן: רוויזיה על פניות מס' 249–257 – משרד ראש הממשלה, המשרד לפיתוח הנגב והגליל, רוויזיה של חברת הכנסת סתיו שפיר.

משה שגיא: מי בעד הרוויזיה?

משה שגיא: ירים את ידו.

משה שגיא: מי נגד?

משה שגיא: מי נמנע?

משה שגיא: בעד –

משה שגיא: נמנעים –

משה שגיא: הרוויזיה לא נתקבלה.

טמיר כהן: רוויזיה על פניות מס' 258–260 – דיור ממשלתי.

טמיר כהן: רוויזיה של חברת הכנסת אורלי לוי אבקסיס וחברת הכנסת סתיו שפיר.

משה שגיא: מי בעד הרוויזיה?

משה שגיא: ירים את ידו.

משה שגיא: מי נגד?

משה שגיא: מי נמנע?

משה שגיא: בעד –

משה שגיא: נמנעים –

משה שגיא: הרוויזיה לא נתקבלה.

טמיר כהן: רוויזיה על פניות מס' 261–263 – רשויות פיקוח, רשות הטבע והגנים.

טמיר כהן: רוויזיה של חברת הכנסת סתיו שפיר.

משה שגיא: מי בעד הרוויזיה?

משה שגיא: ירים את ידו.

משה שגיא: מי נגד?

משה שגיא: מי נמנע?

משה שגיא: בעד –

משה שגיא: נמנעים –

משה שגיא: הרוויזיה לא נתקבלה.

טמיר כהן: רוויזיה על פניות מס' 264–267 – המשרד להגנת הסביבה.

טמיר כהן: רוויזיה של חברת הכנסת סתיו שפיר.

משה שגיא: מי בעד הרוויזיה?

משה שגיא: ירים את ידו.

משה שגיא: מי נגד?

משה שגיא: מי נמנע?

משה שגיא: בעד –

משה שגיא: נמנעים –

משה שגיא: הרוויזיה לא נתקבלה.

טמיר כהן: רוויזיה על פניות מס' 268–278 – משרד הביטחון.

טמיר כהן: רוויזיה של חברי הכנסת אחמד טיבי וסתיו שפיר.

משה שגיא: מי בעד הרוויזיה?

משה שגיא: ירים את ידו.

משה שגיא: מי נגד?

משה שגיא: מי נמנע?

משה שגיא: בעד –

משה שגיא: נמנעים –

משה שגיא: הרוויזיה לא נתקבלה.

טמיר כהן: רוויזיה על פניות מס' 279–282 – משרד המדע, התרבות והספורט.

טמיר כהן: רוויזיה של חברת הכנסת סתיו שפיר.

משה שגיא: מי בעד הרוויזיה?

משה שגיא: ירים את ידו.

משה שגיא: מי נגד?

משה שגיא: מי נמנע?

משה שגיא: בעד –

משה שגיא: נמנעים –

משה שגיא: הרוויזיה לא נתקבלה.

טמיר כהן: רוויזיה על פנייה מס' 283 – ביטוח לאומי.

טמיר כהן: רוויזיה של חברת הכנסת סתיו שפיר.

משה שגיא: מי בעד הרוויזיה?

משה שגיא: ירים את ידו.

משה שגיא: מי נגד?

משה שגיא: מי נמנע?

משה שגיא: בעד –

משה שגיא: נמנעים –

משה שגיא: הרוויזיה לא נתקבלה.

טמיר כהן: רוויזיה על פניות מס' 288–289 ו-292 – נשיא המדינה.

טמיר כהן: רוויזיה של חברת הכנסת סתיו שפיר.

משה שגיא: מי בעד הרוויזיה?

משה שגיא: ירים את ידו.

משה שגיא: מי נגד?

משה שגיא: מי נמנע?

משה שגיא: בעד –

משה שגיא: נמנעים –

משה שגיא: הרוויזיה לא נתקבלה.

טמיר כהן: רוויזיה על פניות מס' 295–297 – רשויות פיקוח, מינהל התכנון והרשות לחדשנות.

טמיר כהן: רוויזיה של חברת הכנסת סתיו שפיר.

משה שגיא: מי בעד הרוויזיה?

משה שגיא: ירים את ידו.

משה שגיא: מי נגד?

משה שגיא: מי נמנע?

משה שגיא: בעד –

משה שגיא: נמנעים –

משה שגיא: הרוויזיה לא נתקבלה.

טמיר כהן: רוויזיה על פנייה מס' 298 – פיתוח תיירות.

טמיר כהן: רוויזיה של חברת הכנסת סתיו שפיר.

משה שגיא: מי בעד הרוויזיה?

משה שגיא: ירים את ידו.

משה שגיא: מי נגד?

משה שגיא: מי נמנע?

משה שגיא: בעד –

משה שגיא: נמנעים –

משה שגיא: הרוויזיה לא נתקבלה.

טמיר כהן: רוויזיה על פניות מס' 299–300 – משרד התיירות.

טמיר כהן: רוויזיה של חברת הכנסת סתיו שפיר.

משה שגיא: מי בעד הרוויזיה?

משה שגיא: ירים את ידו.

משה שגיא: מי נגד?

משה שגיא: מי נמנע?

משה שגיא: בעד –

משה שגיא: נמנעים –

משה שגיא: הרוויזיה לא נתקבלה.

טמיר כהן: רוויזיה על פנייה מס' 301 – רשות מקרקעי ישראל.

משה שגיא: מי בעד הרוויזיה?

משה שגיא: ירים את ידו.

משה שגיא: מי נגד?

משה שגיא: מי נמנע?

משה שגיא: בעד –

משה שגיא: נמנעים –

משה שגיא: הרוויזיה לא נתקבלה.

טמיר כהן: רוויזיה על פנייה מס' 302 – גמלאות ופיצויים.

משה שגיא: מי בעד הרוויזיה?

משה שגיא: ירים את ידו.

משה שגיא: מי נגד?

משה שגיא: מי נמנע?

משה שגיא: בעד –

משה שגיא: נמנעים –

משה שגיא: הרוויזיה לא נתקבלה.

טמיר כהן: רוויזיה על פניות מס' 304–307 – המשרד לשירותי דת.

טמיר כהן: רוויזיה של חברת הכנסת סתיו שפיר.

משה שגיא: מי בעד הרוויזיה?

משה שגיא: ירים את ידו.

משה שגיא: מי נגד?

משה שגיא: מי נמנע?

משה שגיא: בעד –

משה שגיא: נמנעים –

משה שגיא: הרוויזיה לא נתקבלה.

טמיר כהן: רוויזיה על פניות מס' 308–313 – בינוי ושיכון.

טמיר כהן: רוויזיה של חברת הכנסת סתיו שפיר.

משה שגיא: מי בעד הרוויזיה?

משה שגיא: ירים את ידו.

משה שגיא: מי נגד?

משה שגיא: מי נמנע?

משה שגיא: בעד –

משה שגיא: נמנעים –

משה שגיא: הרוויזיה לא נתקבלה.

טמיר כהן: רוויזיה על פניות מס' 341–342 – רשויות מקומיות.

טמיר כהן: רוויזיה של חברי הכנסת אחמד טיבי ומנסור עבאס.

משה שגיא: מי בעד הרוויזיה?

משה שגיא: ירים את ידו.

משה שגיא: מי נגד?

משה שגיא: מי נמנע?

משה שגיא: בעד –

משה שגיא: נמנעים –

משה שגיא: הרוויזיה לא נתקבלה.

טמיר כהן: יש לנו עוד שתי רוויזיות על הודעות תקציביות.

טמיר כהן: על רוויזיה אחת קיבלנו אתמול אישור על ידי ועדת ההסכמות, ואחת של חבר הכנסת טיבי.

טמיר כהן: הודעה 05-006.

משה שגיא: אבל לא אישרנו הודעות אתמול.

טמיר כהן: אלה הודעות ישנות.

טמיר כהן: היו רוויזיות שעשינו עליהם אתמול ישיבה.

טמיר כהן: זאת אחת שנשארה.

שגית אפיק: יש לך את האישור של ועדת ההסכמות?

שגית אפיק: אני לא ראיתי.

טמיר כהן: בטח שיש.

טמיר כהן: צריך למצוא אותו.

טמיר כהן: אתם מכותבים.

שגית אפיק: אני יודעת אבל אני לא ראיתי.

שגית אפיק: עברנו על זה הבוקר כדי לראות אילו הסכמות יש.

שגית אפיק: לא ראינו שיש בזה הסכמה.

טמיר כהן: יש כזאת הסכמה.

טמיר כהן: זאת הייתה הודעה של משרד האוצר, שבזמנו נפלה פה ואחמד טיבי הגיש רוויזיה.

טמיר כהן: זה אושר בוועדה, אבל במסגרת המכתב של מזכיר הממשלה, שהוא רוצה לאשרר את כל הפניות וההודעות, זה נשמט משם.

קריאה: הייתה רוויזיה של חבר הכנסת טיבי ולא הצביעו על הרוויזיה עד היום.

טמיר כהן: יש עוד רוויזיה של משרד התחבורה.

טמיר כהן: היא הייתה פה אתמול וביקשת לדחות אותה לדיון שיתקיים היום.

טמיר כהן: זה הודעה מס' 40-010.

אחמד טיבי: זה רשות המסים ומשרד האוצר – עודפים.

אחמד טיבי: אני מסיר את הרוויזיה.

אחמד טיבי: רק על זה.

משה שגיא: צריך לחכות ולראות שיש אישור של ועדת ההסכמות.

משה שגיא: לגבי משרד התחבורה, אתה הגשת רוויזיה.

משה שגיא: על מה זה היה?

אחמד טיבי: על שדה התעופה בהרצלייה.

אחמד טיבי: קיבלתי תשובה.

אחמד טיבי: היא לא מספקת אבל אני מסיר את הרוויזיה.

משה שגיא: על הראשונה לא.

משה שגיא: על הראשונה נחכה לראות שיש אישור של ועדת הסכמות.

משה שגיא: אם יש הסכמה של ועדת ההסכמות אז אתה יכול להסיר את הרוויזיה ולא צריך להצביע.

משה שגיא: בסדר.

אחמד טיבי: מה שאתה תחליט.

טמיר כהן: למען הסדר, הודעה 40-010 של משרד התחבורה, רוויזיה של חבר הכנסת אחמד טיבי.

אחמד טיבי: אני מסיר את הרוויזיה לפי הכרעת יושב-ראש הוועדה.

משה שגיא: לגבי הרוויזיה על ההודעה הנוספת – זה לא מה שאתה מבקש.

משה שגיא: אם אכן יש ועדת הסכמות לגבי הפנייה הראשונה אז חבר הכנסת טיבי מסיר את הרוויזיה.

משה שגיא: אנחנו עוברים לחוברת של העודפים.

עומר ינקלביץ': אפשר לומר מילה על התחבורה?

עומר ינקלביץ': מעניין לעניין באותו עניין: אני מבקשת שוב לציין בנוגע לתחבורה בבית שמש, אני יודעת שזה עלה לדיון אתמול ובכל זאת אני מבקשת מאדוני שיאפשר לי לומר מספר מילים.

עומר ינקלביץ': אני לא יודעת אם צפיתם בסרטונים שצולמו בעיר בית שמש.

עומר ינקלביץ': האם ראיתם פה את הסרטונים אתמול, איך ילדים בצפיפות עולים לאוטובוסים כמו צאן לעדר?

עומר ינקלביץ': אפילו לא כמו צאן לעדר, כי בעניין בעלי חיים כאן היו מגיעים כל פעילי זכויות בעלי החיים והיו נאבקים על זכותם של בעלי החיים.

עומר ינקלביץ': פה עולים ילדים צפופים בוכים, לא מצליחים להגיע לבתי ספר ולחוגים.

עומר ינקלביץ': אנשים לא מצליחים להגיע לעבודה.

משה שגיא: מה את מציעה לעשות?

עומר ינקלביץ': עוד לא סיימתי.

עומר ינקלביץ': עוד שתי דקות.

עומר ינקלביץ': יש שכונות חדשות שלא מתייחסים אליהן בכלל, לא לקחו אותן בחשבון.

עומר ינקלביץ': הבנות שלי – אני חיה בעיר בית שמש ואין לי פריווילגיה להסתכל אל הבת שלי בעיניים ולהגיד לה: חמודה, כשהייתי בגילך נסעתי באוטובוס, סעי גם את באוטובוס.

עומר ינקלביץ': אין לי את הפריווילגיה הזאת.

עומר ינקלביץ': אתמול היו פה 20 מיליון שקלים, מתוכם 10 מיליון שקלים הובטחו כבר בחודש יוני.

עומר ינקלביץ': הווה אומר, נתנו 10 מיליון, שזה פלסטר על פצע מדמם ובוער.

עומר ינקלביץ': 10 מיליון שקלים הובטחו כבר ביוני, מיקי, תבדוק את זה.

קריאה: לקווים אחרים.

עומר ינקלביץ': זאת אומרת, מדובר ב-10 מיליון שקלים שהם פלסטר על פצע מדמם.

עומר ינקלביץ': אני חיה בתוך המקום הזה.

עומר ינקלביץ': זה חברה שפונים אליה, מתייחסים אליה, מבקשים ממנה להיות פרודוקטיבית ויצרנית, להיות חלק מן החברה, שילכו וילמדו, שילכו ויעבדו, ובסוף כשנוגעים בחברה הזאת לא נותנים לה הזדמנות שוויונית בסיסית להיות חלק מן החברה.

עומר ינקלביץ': אני מקבלת אין-ספור פניות של אנשים שפוטרו מן העבודה כי בבוקר האוטובוס הראשון יוצא בשעה 9:30.

עומר ינקלביץ': אתם הייתם מעסיקים מישהו שמגיע ב-10:30 לעבודה?

עומר ינקלביץ': אני לא.

עומר ינקלביץ': שירות האוטובוסים מסתיים בשעה 10 בלילה.

משה שגיא: אין על זה דיון.

משה שגיא: אני נותן לך פריווילגיה.

עומר ינקלביץ': עוד שתי דקות.

עומר ינקלביץ': יש מעל 200 מיליון שקלים שהוקצו למכרז.

עומר ינקלביץ': דרך אגב, המכרז עצמו בעייתי כי הוא מכרז מ-2010 על פי סקרים של 2015 בזמן שקמו וצצו להן שכונות חדשות, כך שגם המכרז עצמו לא רלוונטי וזה דיון אחר.

עומר ינקלביץ': צריך לפתוח את המכרז ולהתעסק בו.

עומר ינקלביץ': רק רגע, אדוני.

משה שגיא: מה "רגע"?

משה שגיא: את רוצה שהמדינה תיעצר.

עומר ינקלביץ': ברשותך, עוד שנייה.

עומר ינקלביץ': יש יותר מ-200 מיליון שקלים שהוקצו למכרז.

עומר ינקלביץ': צריך להשתמש בכסף הזה, לתת תוספות.

עומר ינקלביץ': ה-10 מיליון שקל האלה לא רלוונטיים, זה פלסטר.

עומר ינקלביץ': צריך לעצור לשנייה את התקציבים ולראות איך מוצאים פתרון.

עומר ינקלביץ': לא ייתכן שרק בעוד חצי שנה נתחיל לטפל בהם.

עומר ינקלביץ': הדיון העקרוני פה: ברגע שנבין שהאוכלוסייה הזאת היא אינטרס לאומי של החברה הישראלית אנחנו נתייחס אליה באופן שוויוני ונפסיק לזלזל במהות באוכלוסייה הזאת.

עומר ינקלביץ': זה זלזול נוראי בחברה החרדית.

משה שגיא: תודה רבה.

משה שגיא: תתרגלי לאט-לאט.

משה שגיא: אני כבר אחרי העצבים.

עומר ינקלביץ': אנחנו נילחם על זה.

משה שגיא: גם אני אלחם.

עומר ינקלביץ': לא בגלל שזה אינטרס של החרדים, אלא כי זה אינטרס של החברה הישראלית, נקודה.

עומר ינקלביץ': אחר כך יגידו שהם לא רוצים לעבוד.

עומר ינקלביץ': איך הילדים, שיגיעו לבתי ספר בוכים, יוכלו ללמוד?

עומר ינקלביץ': איך הם יגיעו לחוגים במתנ"סים?

עומר ינקלביץ': אתה יודע שהם לא יוצאים לחוגים במתנ"סים כי אין להם איך להגיע?

משה שגיא: די, מספיק, עם כל הכבוד.

עומר ינקלביץ': הכי חשוב לומר שזו חברה שלרובה אין רכבים.

משה שגיא: תודה.

משה שגיא: עמדה לנו על סדר היום העברה.

משה שגיא: הרבה פעמים אנחנו עושים את זה בוועדת הכספים – אנחנו לא מאשרים את ההעברה כל עוד אנחנו לא מקבלים את מה שאנחנו דורשים בנושא הציבורי.

משה שגיא: לכאורה זה מה שהיינו יכולים לעשות כאן.

משה שגיא: אם היינו עושים את זה כאן היום לא הייתה תחבורה ציבורית.

משה שגיא: הייתה אמורה להתחיל שביתה ביום שישי.

משה שגיא: היא לא התחילה מכיוון שאמרו שביום שני אנחנו נעביר את ההעברה הזאת.

משה שגיא: דיברתי עם השר, דיברתי איתו כמה פעמים, והיה פה גם הסמנכ"ל שלהם.

משה שגיא: יש 10.5 מיליון שקל שהובטחו ביוני ולא קרה עם זה שום דבר.

משה שגיא: דיברתי גם עם אנשי משרד האוצר.

משה שגיא: זה קיבל עכשיו משנה תוקף, שמשתמשים בכסף הזה.

משה שגיא: זה לא הפתרון.

משה שגיא: הפתרון הוא המכרז עם 200 מיליון שקל, אבל 10.5 מיליון השקלים האלה עכשיו קיבלו משנה תוקף.

עומר ינקלביץ': אבל יש גם כסף.

משה שגיא: את לא רוצה הסבר.

משה שגיא: תאמיני לי, חשובה לי בית שמש כמעט כמוך.

משה שגיא: את גרה שם, אבל לי זה חשוב כמעט כמוך.

משה שגיא: חלק גדול מן האנשים שם – אני מכיר אותם.

עומר ינקלביץ': גם אם אתה לא מכיר אותם, זה חלק מן החברה הישראלית.

משה שגיא: המציאות הזאת, שהייתה התוספת של 10 מיליון שקל, שהוא ביקש שאנחנו גם נעזור לו מול משרד האוצר – אני מבטיח לך שלא נרפה מעניין ההסעות בבית שמש, מן הנסיעות של התחבורה הציבורית, לא נרפה מזה, וברגע שיהיה לנו את הכוח אנחנו גם נשתמש בו.

משה שגיא: אין לנו עכשיו את הכוח להשתמש בו בגלל שאנחנו נמצאים ברגע האחרון של שנת התקציב, והתוצאה תהיה שלא יהיו שירותים או לא תהיה בכלל תחבורה ציבורית.

משה שגיא: גברת שרה הורביץ, את מהחינוך המיוחד?

משה שגיא: בבקשה, ואם אפשר אז בקצרה.

עומר ינקלביץ': 50 מיליון שקל שיקצו לדבר הזה מה-200.

עומר ינקלביץ': אני לא מבינה, זה כסף שקיים.

שרה הורביץ: יש לי ילד בחינוך המיוחד של המוכש"ר.

שרה הורביץ: אני פונה אליך, הרב גפני, אתה זה שממונה על כל לומדי התורה, על הציבור החרדי.

שרה הורביץ: אנחנו בוחרים בך כי גדולי התורה הורו לנו לבחור בך.

משה שגיא: אני?

שרה הורביץ: כן.

משה שגיא: יש לי חברים בסיעה ובסיעות דתיות אחרות.

שרה הורביץ: אני אשכנזית, אני חסידית.

שרה הורביץ: הרב שלי אמר לי לבחור "ג".

משה שגיא: אני בעד שתצביעי "ג".

שרה הורביץ: יש לך תפקיד, לדאוג לציבור שלנו.

שרה הורביץ: יש לך שליחות לאנשים הכי חלשים בחברה שלך, היא בפרט, שזה חרדים, ובכלל לחברה הישראלית.

שרה הורביץ: הילדים האלה, שלא יכולים ללכת ולעמוד, שאפילו בקושי לא יכולים לדבר, לגמגם, הם תלויים בך, בהעברה של התקציב בשבילם.

שרה הורביץ: לשאר חברי הכנסת היקרים, עם ישראל בחר בכם כשלוחי דרבנן, כי אחד הדברים שאתם שמים על הדגל שלכם הוא לדאוג לחלשים.

שרה הורביץ: מי לא חלש אם לא הילדים האלה, שלא יכולים לדבר ולא יכולים לתקשר, בקושי יכולים לראות והם לא יכולים אפילו לבוא לפה כדי לזעוק את הזעקה שלהם?

שרה הורביץ: אני מבקשת מכם, אני מתחננת בדמעות שליש, בבקשה תעשו את הכול, את כל מה שאפשר כדי שזה יסתדר כבר עכשיו, שהאימהות תוכלנה לצאת לעבוד ולדעת שהילד מקבל את הטיפול שמגיע לו במאה אחוז.

מיקי לוי: אדוני, אני מבקש רשות דיבור.

משה שגיא: גברת הורביץ, אני מקבל את כל מה שאמרת.

משה שגיא: אעשה הכול, את כל מה שאפשר על מנת שהילדים האלה יקבלו את התקצוב המגיע להם.

משה שגיא: אף אחד לא עושה טובה, לא מבחינה מוסרית, לא מבחינה ציבורית, לא מבחינת החוק, אין דבר כזה.

משה שגיא: צריך להסתכל לילדים בעיניים, כפי שאני עושה פעמים רבות, ולהגיד: "לכם אנחנו לא עוזרים".

משה שגיא: זאת שערורייה מוסרית מן המדרגה הראשונה של מדינת ישראל.

משה שגיא: אם הם היו ילדים שלא במוכש"ר, אם הם לא היו ילדים חרדים זה לא היה קורה.

משה שגיא: הראיה, שכאשר ארגוני הנשים הגישו בג"ץ, בג"ץ נעתר להם והילדים בכיתות א', ב', ג' מקבלים, רק גני הילדים לא, בגלל שלא עתרו לבג"ץ על זה.

שרה הורביץ: יש שם גם לא חרדים.

משה שגיא: בסדר.

משה שגיא: אני מתחייב לך בפני כולם, לא ארפה מן העניין הזה.

משה שגיא: גם אתמול הייתי במשרד האוצר.

משה שגיא: אמרתי את זה קודם, עוד לפני שדיברת.

משה שגיא: לא ארפה מן העניין הזה עד שהוא יסודר.

משה שגיא: רק תדעו שבשרשרת הדברים שצריך לעשות, קודם כול האוצר צריך לממן את זה, לא אנחנו מממנים.

משה שגיא: אנחנו יכולים לאשר, לדחות, להילחם, אבל משרד האוצר צריך להביא את הכסף.

משה שגיא: לתשומת לבכם בש"ס.

ינון אזולאי: אמסור את זה למי שצריך שם.

מיקי לוי: אני רואה את גברת שרה הורביץ מסתובבת כאן כבר יותר מחצי שנה, היא ושאר ההורים, וזה נוגע ללב.

מיקי לוי: עוד פעם, מדובר בילדים חרדים.

מיקי לוי: הרי אתם לא יכולים לחשוד בי בעניין הזה.

מיקי לוי: אני מודיע לפרוטוקול ואני מודיע לך אדוני:

מיקי לוי: מפלגת כחול לבן תתנגד להעברת תקציב החינוך היום.

מיקי לוי: נמאס לי.

מיקי לוי: אני בדרך כלל עובד עם הממשלה.

מיקי לוי: מהיום אני לא עובד עם הממשלה עד אשר ימצאו פתרון.

מיקי לוי: אני שואל אתכם לרגע: אמרו לי שבגלל שהגשתם עתירה לבג"ץ אז היועצים המשפטיים לא מוכנים לתת אישור לאגף התקציבים לתת כסף.

מיקי לוי: אני שואל: ואם אני מביא לאגף התקציבים או ליועץ של משרד האוצר תצהיר מכם שאתם מתחייבים למשוך את העתירה בבג"ץ?

שי ליפשיץ: בוודאי, איזו שאלה.

מיקי לוי: תביאו לי עכשיו תצהיר.

מיקי לוי: אני יורד עם זה ליועץ המשפטי של משרד האוצר, אסי מסינג, ושם לו על השולחן התחייבות של ההורים למשוך את העתירה לבג"ץ כדי לתת סכום כסף, עד שנגיע לתקציב 2020, לילדים המסכנים האלה, למשפחות עם הבעיות.

מיקי לוי: אני דורש היום פתרון.

מיקי לוי: אני מודיע: נמאס לי.

מיקי לוי: גפני, צר לי, הפעם אני עושה בלגן.

משה שגיא: בסדר, יהיו דברים ואתה תראה שהם יעצרו.

עודד פורר: בהמשך לדברים האלה, ויש פה עוד כמה נושאים שנמצאים על סדר היום, בסוף בסוף בסוף מי שתוקע הכול זה משרד האוצר, בסוף כל הטענות מופנות למשרד האוצר.

עודד פורר: אני מציע לחבריי בוועדה: צריך לנהל את המאבק הזה באופן חכם.

עודד פורר: אני מציע, ואמרתי לך את זה אתמול.

משה שגיא: אני עיכבתי.

משה שגיא: הודעתי שזו הבקשה שלך.

עודד פורר: בעמוד 77 בספר שמובא בפנינו היום יש פניות לוועדה שמספרן 373–376 ו-386.

עודד פורר: כל הפנייה הזו היא של משרד האוצר: אגף התקציבים, רשות המסים, החשב הכללי, הכלכלן הראשי, רשות החברות הממשלתיות, מינהל הרכב הממשלתי.

עודד פורר: מבחינתי את הפנייה הזאת אפשר לא לאשר היום.

מיקי לוי: זה לא בעיה.

מיקי לוי: אתה יודע מה, אני מצטרף לדברים של עודד פורר.

מיקי לוי: כמה כסף זה?

עודד פורר: הפנייה הזאת היא בסך הכול של כ-100 מיליון שקל.

משה שגיא: בפניות, לא בעודפים.

שי ליפשיץ: יש היום גם עודפים של משרד החינוך.

משה שגיא: אבל משרד החינוך הוא לא הבעיה.

משה שגיא: הבעיה היא משרד האוצר.

משה שגיא: אנחנו לא מנהלים דיון עם משרד החינוך.

משה שגיא: הייתה חוברת של הפניות, אתמול עבדנו עם החוברת הזאת.

משה שגיא: ביקשתי להביא חוברת של העודפים.

משה שגיא: עכשיו אני דן על העודפים.

משה שגיא: אנחנו נצטרך לחזור לפניות בגלל שיש בפניות דברים כאלה, כפי שעכשיו אמר עודד פורר, שאני לא דנתי בהם.

משה שגיא: אני צריך לחזור לשם.

משה שגיא: אבל קודם כול אני רוצה לעבור על העודפים.

משה שגיא: לא עומד לרשותנו כל הזמן שבעולם.

עודד פורר: זה עבר אתמול.

משה שגיא: נעבור דבר–דבר.

ינון אזולאי: לגבי החינוך המיוחד.

משה שגיא: קודם חבר הכנסת טיבי, בבקשה.

אחמד טיבי: תודה רבה, אדוני.

אחמד טיבי: בכל ישיבה באות המשפחות של ילדי החינוך המיוחד וזועקות, וחברי הכנסת תומכים, מגלים אמפתיה.

אחמד טיבי: אבל הם מחפשים בכיסים – אין כלום, אין העברה.

אחמד טיבי: אומרים: נתקע פה, נתקע שם.

משה שגיא: לא נתקע.

משה שגיא: אני אומר את האמת.

משה שגיא: אתמול הייתי במשרד האוצר והם סירבו.

אחמד טיבי: הגיע הזמן לאלץ את משרד האוצר להסכים.

משה שגיא: מציע עודד פורר לעכב את ההעברה של משרד האוצר.

משה שגיא: קיבלתי את זה.

משה שגיא: רק שנדע איפה הוויכוח: הוויכוח הוא עם משרד האוצר.

עודד פורר: יהיה לנו ויכוח עם משרד האוצר בכל הפניות שלהם.

אחמד טיבי: אגב, מותר לקבוצת אוכלוסין לפנות לבג"ץ.

אחמד טיבי: מה קורה ערב הפנייה לבג"ץ?

אחמד טיבי: יש מגעים בין הפונה לבג"ץ לבין הרשויות.

אחמד טיבי: מה הבעיה שיבואו בדין ודברים עם אגף התקציבים, בעזרתך, בעזרת חברי כנסת, אם יש הבנה שהמשפחות מוכנות להסיר את העתירה לבג"ץ אם יועבר סכום כסף?

אחמד טיבי: אומר האבא כאן שהוא מוכן.

מיקי לוי: באתי אתמול בדברים עם משרד האוצר על הנושא הזה.

מיקי לוי: אמר לי ראש אגף התקציבים: אסי מסינג היועץ המשפטי שם לי משקולות, לא לעשות כלום כל עוד העתירה לבג"ץ חיה וקיימת.

שי ליפשיץ: נמשוך אותה.

שי ליפשיץ: אין לנו עניין בבג"ץ.

שי ליפשיץ: יש לנו עניין בילדים אוטיסטים, זה מה שמעניין.

שי ליפשיץ: איזה בג"ץ?

מיקי לוי: מקסימום אם זה לא יקרה הם יחדשו את העתירה לבג"ץ.

מיקי לוי: כרגע אני רוצה אישור כדי להוריד אותו למשרד האוצר, כדי לנהל איתם משא ומתן.

אחמד טיבי: אני רוצה להיות יותר אפקטיבי.

אחמד טיבי: אני מבקש מיושב-ראש הוועדה להעביר את המסר הזה ולראות האם הם מוכנים לבוא לקראתם ואז להסיר את העתירה לבג"ץ.

אחמד טיבי: זה התפקיד שלך, אדוני.

משה שגיא: אעשה את זה.

אחמד טיבי: לחילופי חילופין, יש לי רוויזיה על סעיף שעלה אתמול, על סך של 31 מיליון שקל, סעיף מיותר לחלוטין, איזה תכנון שכונה באיזשהו מקום.

אחמד טיבי: הכסף מיותר.

אחמד טיבי: אפשר להעביר להם.

אחמד טיבי: מדובר על תכנון בסך 7 מיליון שקל.

עומר ינקלביץ': הם נמצאים פה, הם בוכים.

עומר ינקלביץ': אלה הילדים שלנו.

עומר ינקלביץ': זה לא רק ילדים חרדים.

עומר ינקלביץ': אלה ילדים של כלל האוכלוסייה.

משה שגיא: אנחנו יודעים.

משה שגיא: זה המוכש"ר.

עומר ינקלביץ': דיברו פה על חרדים.

עומר ינקלביץ': זה לא רק חרדים.

עומר ינקלביץ': זה אוכלוסייה חלשה.

משה שגיא: נו, באמת.

עודד פורר: זה לא רלוונטי.

מיכל שיר סגמן: זה לא רלוונטי לדיון הזה.

עומר ינקלביץ': יש תקציב.

עומר ינקלביץ': שיעבירו אותו למקום הנכון.

משה שגיא: זה לא על סדר היום.

משה שגיא: הבנו.

משה שגיא: קלקלת בנושא של מטוס ראש הממשלה, שלא כולנו מסכימים עם זה.

עומר ינקלביץ': לא קלקלתי שום דבר.

עומר ינקלביץ': יש תקציבים ושיעבירו אותם.

משה שגיא: לא מערבים מין בשאינו מינו.

עומר ינקלביץ': זכותי המלאה.

משה שגיא: יש כסף.

משה שגיא: את הכסף הזה הציע איש מפלגת העבודה, חבר כנסת, פה בדיון בוועדה.

משה שגיא: הוא אמר שמטוס לראש הממשלה זה תועלתי מאוד מבחינה ביטחונית ותקציבית.

עומר ינקלביץ': יותר תועלתי להעביר את הכסף לפה, כשההורים האלה אין להם יום ואין להם לילה, והם הילדים שלנו, של כל האוכלוסייה הישראלית, לא רק של חרדים.

מרגלית לב טוב: זה בשביל מה שהמדינה לא נותנת - - -

משה שגיא: דיברנו על זה.

משה שגיא: אני הולך למשרד האוצר.

שי ליפשיץ: יש פה טעות יסודית.

שי ליפשיץ: יש גם את משרד החינוך שעובר על החוק.

שי ליפשיץ: לפי חוק החינוך המיוחד כל ילדי ישראל שווים.

שי ליפשיץ: זה שערורייה.

משה שגיא: אז לא נעביר כסף לחינוך.

משה שגיא: יש פה העברה למורים במוכש"ר.

שי ליפשיץ: למשרד החינוך יש 294 הפרשים של 2018.

שי ליפשיץ: תעצור את זה.

שי ליפשיץ: הם יצטרכו לשתף פעולה, לסדר את העניין.

מרגלית לב טוב: יש כאן מישהו אחד שיהיה מוכן לקחת ילד אחד כזה לשבוע?

מרגלית לב טוב: שבוע, לא מעבר.

מרגלית לב טוב: רק לראות מה זה להתמודד עם ילד לשבוע.

מרגלית לב טוב: מישהו פה מסכים?

משה שגיא: תודה רבה.

משה שגיא: די.

משה שגיא: מספיק.

משה שגיא: אנחנו עוברים לעודפים.

משה שגיא: בקשה מספר 01-011 – נשיא המדינה.

חזי כהן: אני מאגף התקציבים.

חזי כהן: הפנייה התקציבית נועדה להעברת עודפים משנת התקציב 2018 לשנת התקציב 2019, בסך של 927 אלפי ש"ח, לתקציב בית הנשיא.

משה שגיא: מי בעד ההודעה?

משה שגיא: ירים את ידו.

משה שגיא: מי נגד?

משה שגיא: מי נמנע?

משה שגיא: בעד – רוב

משה שגיא: נמנעים – בקשה מס' 01-011 אושרה.

משה שגיא: ההודעה אושרה.

משה שגיא: בקשה 04-033 – משרד ראש הממשלה.

חזי כהן: הפנייה התקציבית נועדה להעברת עודפים משנת התקציב 2018 לשנת התקציב 2019, בסך של 65,654 אלפי ש"ח במזומן לתוכניות בסעיף 04.

משה שגיא: אין פה את המטוס.

חזי כהן: אין פה את המטוס.

משה שגיא: אני יודע.

משה שגיא: סתם צחקתי.

משה שגיא: מי בעד אישור ההודעה?

משה שגיא: ירים את ידו.

משה שגיא: מי נגד?

משה שגיא: מי נמנע?

משה שגיא: בעד – רוב

משה שגיא: נמנעים – בקשה מס' 04-033 אושרה.

משה שגיא: ההודעה אושרה.

אחמד טיבי: רוויזיה.

משה שגיא: למה?

אחמד טיבי: אגיד לך למה.

אחמד טיבי: יש פה לפ"מ – קמפיין של ה-CNN.

אחמד טיבי: לפ"מ מסרבת כמעט באופן סיסטמתי לשתף פעולה עם אמצעי תקשורת ערביים בארץ.

משה שגיא: תחשוב עוד פעם.

משה שגיא: אני עוד לא חותם על העניין הזה.

משה שגיא: תחשוב אם אתה מגיש רוויזיה או לא.

משה שגיא: נדבר, ואם כן אז נגיש רוויזיה.

משה שגיא: בקשה 04-041 בעמוד 13.

אמיר מוריץ: הפנייה התקציבית נועדה להעברת עודפים משנת התקציבים 2018 לשנת התקציב 2019, בסך של 65,654 אלפי ש"ח במזומן לתוכניות בסעיף 04, כמפורט לפניכם.

משה שגיא: מי בעד אישור ההודעה?

משה שגיא: ירים את ידו.

משה שגיא: מי נגד?

משה שגיא: מי נמנע?

משה שגיא: בעד – רוב

משה שגיא: נמנעים – בקשה מס' 04-041 אושרה.

משה שגיא: ההודעה אושרה.

משה שגיא: בקשה מס' 05-022 בעמוד 22 – משרד האוצר.

אמיר מוריץ: הפנייה התקציבית נועדה להעביר עודפים משנת התקציב 2018 לשימוש בשנת התקציב 2019, בסך של 70,399 אלפי ש"ח לתוכניות התקציביות הבאות.

אמיר מוריץ: הפנייה נועדה להעביר תקציבים עבור רשות המסים, עבור שירותי עיבוד ממוכן.

עודד פורר: לא נעביר את זה.

משה שגיא: מה העמדה שלכם?

עודד פורר: להמשיך הלאה.

משה שגיא: העמדה שלכם היא לעבור הלאה.

ינון אזולאי: על הבקשות של משרד האוצר לא מצביעים ועוברים הלאה.

עודד פורר: אם יתנו לנו פתרון לחינוך המיוחד אנחנו נעביר את הכול.

משה שגיא: עמוד 37, בקשה מספר 06-017 – משרד הפנים.

מעין ספיבק: הפנייה התקציבית נועדה להעברת עודפים של משרד הפנים משנת התקציב 2018 לשנת התקציב 2019, בסך של 14,019 אלפי ש"ח.

משה שגיא: יש הערה של חבר הכנסת טיבי, שלא לכתוב "עדוֹת" אלא לכתוב את השם.

אחמד טיבי: בדרך כלל כתוב "לא יהודים".

אחמד טיבי: באיזו תוכנית?

משה שגיא: בתוכנית שירותי דת שוטפים – האגף לעדוֹת.

משה שגיא: מבקש חבר הכנסת טיבי שתכתבו למי זה הולך: לדרוזים, לצ'רקסים, לערבים, למי.

ינון אזולאי: בתיאור התוכנית כתוב את זה.

אחמד טיבי: "פיתוח קבר נבי שועייב תוקצב בשנת 2018 ..." – את זה העברנו גם אתמול.

עודד פורר: "תוכנית לפיתוח והעצמת היישובים הדרוזיים והצ'רקסיים לשנים 2016–2019".

אחמד טיבי: "שירותי דת לעדוֹת לא יהודיות" – לזה התכוון גפני, וזאת הייתה ההערה שלי: "העדות הלא יהודיות" – מה הוא הדבר הזה?

אחמד טיבי: מי הן?

משה שגיא: ההערה הזאת נרשמה.

אחמד טיבי: למשל כמדומני משרד הפנים פרסם אתמול שרוב העולים אחרי שנת 2000 הם לא יהודים.

אחמד טיבי: האם זה עדות לא יהודיות?

משה שגיא: מי בעד אישור ההודעה?

משה שגיא: ירים את ידו.

משה שגיא: מי נגד?

משה שגיא: מי נמנע?

משה שגיא: בעד – רוב

משה שגיא: נמנעים – בקשה מס' 06-017 אושרה.

משה שגיא: ההודעה אושרה.

אחמד טיבי: אנחנו תומכים.

משה שגיא: כל הכבוד לכם.

משה שגיא: בעמוד 41, בקשה מס' 07-031 – המשרד לביטחון פנים.

אסף וקסלר: הפנייה התקציבית נועדה להעברת עודפים במשרד לביטחון פנים משנת התקציב 2018 לשנת התקציב 2019, בסך 70,349 אלפי ש"ח.

אסף וקסלר: עיקרי העודפים נוצרו עקב תשלומים לרשויות המקומיות במסגרת הרשות למאבק בסמים ובאלכוהול, ותשלום עבור כלי רכב במשטרת ישראל ובכבאות והצלה.

משה שגיא: מי בעד אישור ההודעה?

משה שגיא: ירים את ידו.

משה שגיא: מי נגד?

משה שגיא: מי נמנע?

משה שגיא: בעד – רוב

משה שגיא: נמנעים – בקשה מס' 07-031 אושרה.

משה שגיא: ההודעה אושרה.

משה שגיא: עמוד 46, בקשה מס' 08-015 של משרד המשפטים.

אחמד טיבי: משרד המשפטים – אין צורך להמשיך.

אחמד טיבי: אדוני היושב-ראש, אני רוצה להסביר.

אחמד טיבי: כבוד יושב-ראש הוועדה, חבר הכנסת גפני, שלח מכתב לשר המשפטים, וגם לראש הממשלה.

משה שגיא: שלחתי מכתב אחרי שהוועדה המסדרת העבירה את הדיון לוועדת הכספים.

אחמד טיבי: הוועדה המסדרת העבירה לוועדת הכספים את הדיון בהקפאת חוק קמיניץ.

עודד פורר: לא הייתה החלטה על הקפאה.

אחמד טיבי: החלטה בוועדה המסדרת להעביר לוועדת הכספים.

משה שגיא: אני העברתי מכתב שאני מבקש מהשרים.

אחמד טיבי: חשוב מאוד שאתה, עודד פורר מישראל ביתנו, תגיד אם אתה בעד או נגד ההחלטה.

אחמד טיבי: יש להם חבר שהגיש הצעה אך בישיבה האחרונה הוא תקע כי הגיע אליו מישהו מרגבים והוא שינה את דעתו.

משה שגיא: אנחנו עוברים הלאה.

עודד פורר: האמן לי, דעתי נשארה איתנה.

עודד פורר: אני בעד לקיים דיון על הנושא הזה.

אחמד טיבי: דיון?

אחמד טיבי: מה, נולדנו אתמול?

אחמד טיבי: דיון?

אחמד טיבי: אני בעד ליישם את ההבנה שהייתה, שאתה בסוף הלילה הגעת בריצה.

עודד פורר: אתם ישבתם בחדר אחד.

עודד פורר: אני לא הייתי בחדר.

אחמד טיבי: הליכוד הסכים להקפאה.

אחמד טיבי: אתה הסכמת להקפאה וחזרת בך.

אחמד טיבי: אני מבקש ששר המשפטים יענה לגפני בכתב.

אחמד טיבי: תודה רבה.

משה שגיא: טוב.

משה שגיא: עמוד 52, בקשה מס' 09-008 – משרד החוץ.

משה שגיא: את זה אתה לא עוצר, כבר היית בחדשות.

משה שגיא: אתה לא יכול להגיד לי מה לעשות.

משה שגיא: ..

עודד פורר: אני רוצה שבפגישה שנקבעה עם משרד החוץ תדון איתו על האזרחים שמוחזקים ברצועת עזה.

אחמד טיבי: מה זה קשור?

אחמד טיבי: אישה נעדרת בפריז.

עודד פורר: האזרח הבדואי שמוחזק ברצועת עזה לא מעניין אותך.

אחמד טיבי: תעצור את התקציב.

עודד פורר: עם מנגיסטו זה בסדר, אורון שאול והדר גולדין זה בסדר, על זה אתה מדבר.

אחמד טיבי: אני בעד חילופים.

אחמד טיבי: מה אתה רוצה?

אחמד טיבי: שכל אחד יחזור לבית שלו.

משה שגיא: אני רוצה שהמדינה תתפקד.

משה שגיא: מי בעד אישור ההודעה של משרד החוץ?

שגית אפיק: עוד לא הסבירו אותה.

חזי כהן: הפנייה התקציבית נועדה להעברת עודפים משנת התקציב 2018 לשנת התקציב 2019, בסך של 58,523 אלפי ש"ח למשרד החוץ.

משה שגיא: מי בעד אישור ההודעה?

משה שגיא: ירים את ידו.

משה שגיא: מי נגד?

משה שגיא: מי נמנע?

משה שגיא: בעד – רוב

משה שגיא: נמנעים – בקשה מס' 09-008 אושרה.

משה שגיא: ההודעה אושרה.

אחמד טיבי: הצבענו נגד.

משה שגיא: דרך אגב, אני רוצה להגיד לך, טיבי, אני יודע שבכל פעם שיש חדשות אחרי ישיבת ועדת הכספים שומעים את אחמד טיבי מדבר על נושא משרד החוץ "חבל על הזמן".

משה שגיא: כל העולם כבר יודע מי האישה הזאת.

אחמד טיבי: האמת היא שעדיין לא כל העולם יודע.

אחמד טיבי: למה רק כך כשעוצרים תקציבים - - -

משה שגיא: עם כל הכבוד, בשביל זה נבחרתם.

משה שגיא: אני עוזר לכם.

אחמד טיבי: נכון, תודה רבה.

משה שגיא: על לא דבר, בגלל שגם עודד פורר עוזר לכם.

מיכאל מלכיאלי: ועדת הכספים דואגת לפגישות בינך לבין משרד החוץ, ביני לבין המל"ג – המדור לקביעת פגישות.

אחמד טיבי: אגב, כך נפתרות חלק מן הבעיות.

משה שגיא: נכון, מה השאלה.

ינון אזולאי: הוא שואל אם זה חלק גדול או חלק קטן.

אחמד טיבי: זה הכלי הפרלמנטרי של חברי הכנסת.

משה שגיא: בקשה מס' 10-011 בעמוד 56 – המטה לביטחון לאומי.

ספיר איפרגן: ההודעה נועדה להעברת עודפים בסך של 1,355 אלפי ש"ח משנת 2018 לשימוש בשנת 2019 לתוכנית 10-51-01.

ספיר איפרגן: העודפים נוצרו בגין התחייבויות בתקציב השוטף של המל"ל שנוצרו בשנת 2018, שלא שולמו במלואן, כך שהתשלום בגינן צפוי להתבצע בשנת 2019.

משה שגיא: תודה רבה.

משה שגיא: מי בעד אישור ההודעה?

משה שגיא: ירים את ידו.

משה שגיא: מי נגד?

משה שגיא: מי נמנע?

משה שגיא: בעד – רוב

משה שגיא: נמנעים – בקשה מס' 10-011 אושרה.

משה שגיא: ההודעה אושרה.

משה שגיא: בקשה מס' 13-047 בעמוד 59, בבקשה.

אמיר מוריץ: ההודעה התקציבית נועדה להעביר עודפים משנת 2018 לשימוש בשנת 2019, בסך 79,551 אלפי ש"ח במזומן: אשראי לרשויות המקומיות, פרויקטים ברשויות המקומיות, פעולות פיננסיות, שיפוי רשויות מקומיות.

משה שגיא: רבותי, זאת הודעה של עודפים של משרד האוצר אבל בהודעה הזאת יש שיפוי לרשויות מקומיות, יש דברים שאני לא מציע לעכב.

משה שגיא: אנחנו לא מענישים פה את משרד האוצר, אנחנו מענישים אנשים שאנחנו לא רוצים להעניש אותם.

משה שגיא: מי בעד אישור ההודעה?

משה שגיא: ירים את ידו.

משה שגיא: מי נגד?

משה שגיא: מי נמנע?

משה שגיא: בעד – רוב

משה שגיא: נמנעים – בקשה מס' 13-047 אושרה.

משה שגיא: ההודעה אושרה.

משה שגיא: בקשה מס' 15-007 בעמוד 64 – הוצאות ביטחוניות.

משה שגיא: היה לכם ויכוח עם משרד הביטחון?

ספיר איפרגן: הוויכוח מאחורינו.

ספיר איפרגן: עכשיו אנחנו מסוכמים.

משה שגיא: אז צריך לארגן איזו מחלוקת אחרת, שלא ישעמם.

משה שגיא: ..

ספיר איפרגן: הפנייה נועדה להעברת עודפים משנת התקציב 2018 לשנת התקציב 2019, בסך של 2,027,008 אלפי ש"ח.

ספיר איפרגן: מטעמי סיווג הסברים נוספים יימסרו לוועדה המשותפת לתקציב הביטחון.

משה שגיא: מי בעד אישור ההודעה?

משה שגיא: ירים את ידו.

משה שגיא: מי נגד?

משה שגיא: מי נמנע?

משה שגיא: בעד – רוב

משה שגיא: נמנעים – בקשה מס' 15-007 אושרה.

משה שגיא: ההודעה אושרה.

משה שגיא: את רוצה להסביר על מה היה הוויכוח?

משה שגיא: לא צריך.

משה שגיא: בגלל שאמרו לי לא לאשר את זה, מישהו ביקש ממני לא לאשר את זה.

ספיר איפרגן: אם אתה רוצה לוודא ש- - -

משה שגיא: לא, לא, הכול בסדר.

משה שגיא: בקשה מס' 16-012 בעמוד 67.

ספיר איפרגן: הפנייה התקציבית נועדה להעברת עודפים משנת התקציב 2018 לשימוש בשנת 2019, בסך של 36,290 אלפי ש"ח במזומן לתוכניות התקציב הבאות: התוכנית הראשונה היא תוכנית מענה לאיום בלתי קונבנציונלי; תוכנית נוספת היא תוכנית מיגון; תוכנית שלישית היא מיגון הצפון; והאחרונה היא פרויקטים של רח"ל (רשות חירום לאומית).

משה שגיא: מי בעד אישור ההודעה?

משה שגיא: ירים את ידו.

משה שגיא: מי נגד?

משה שגיא: מי נמנע?

משה שגיא: בעד – רוב

משה שגיא: נמנעים – בקשה מס' 16-012 אושרה.

משה שגיא: ההודעה אושרה.

משה שגיא: בעמוד 71, הודעה 17-009 – עוד פעם מטה אזרחי.

חזי כהן: הפנייה נועדה להעברת עודפים משנת התקציב 2018 לשנת התקציב 2019, בסך של 19,640 אלפי ש"ח לתקציב מתאם הפעולות בשטחים.

משה שגיא: מי בעד אישור ההודעה?

משה שגיא: ירים את ידו.

משה שגיא: מי נגד?

משה שגיא: מי נמנע?

משה שגיא: בעד – רוב

משה שגיא: נמנעים – בקשה מס' 17-009 אושרה.

משה שגיא: ההודעה אושרה.

משה שגיא: בקשה מס' 18-025 – רשויות מקומיות.

מעין ספיבק: ההודעה נועדה להעברת עודפים משנת 2018 לשנת 2019, בסך של 60,352 אלפי ש"ח במזומן, לפי הפירוט שלפניכם.

משה שגיא: כמה אום אל-פחם מקבלת?

משה שגיא: טוב, לא חשוב.

משה שגיא: הלאה.

אחמד טיבי: אני הייתי עסוק, לכן לא שאלתי את השאלה...

משה שגיא: אני לא מבין בזה, אבל שמעתי בחדשות.

משה שגיא: מי בעד אישור ההודעה?

משה שגיא: ירים את ידו.

משה שגיא: מי נגד?

משה שגיא: מי נמנע?

משה שגיא: בעד – רוב

משה שגיא: נמנעים – בקשה מס' 18-025 אושרה.

משה שגיא: ההודעה אושרה.

משה שגיא: בקשה מס' 19-035 – תרבות וספורט.

חזי כהן: הפנייה נועדה להעברת עודפים משנת התקציב 2018 לשנת התקציב 2019, בסך של 50,915 אלפי ש"ח לתקציב משרדי המדע, התרבות והספורט.

משה שגיא: מי בעד אישור ההודעה?

משה שגיא: ירים את ידו.

משה שגיא: מי נגד?

משה שגיא: מי נמנע?

משה שגיא: בעד – רוב

משה שגיא: נמנעים – בקשה מס' 19-035 אושרה.

משה שגיא: ההודעה אושרה.

משה שגיא: בקשה מס' 22-016 – שירותי דת.

שני מנדל לאופר: הפנייה התקציבית נועדה להעברת עודפים משנת התקציב 2018 לשנת התקציב 2019, בסך של 35 מיליוני ש"ח לתוכניות התקציב שמפורטות בדברי ההסבר.

שני מנדל לאופר: מרבית העודפים נוצרו עקב התחייבויות שנמשכות מעבר לשנה קלנדרית או בשל פעילויות ואירועים שטרם נבדקו חשבוניותיהם בשנת התקציב 2018.

משה שגיא: תודה רבה.

משה שגיא: מי בעד אישור ההודעה?

משה שגיא: ירים את ידו.

משה שגיא: מי נגד?

משה שגיא: מי נמנע?

משה שגיא: בעד – רוב

משה שגיא: נמנעים – בקשה מס' 22-016 אושרה.

משה שגיא: ההודעה אושרה.

משה שגיא: בקשה מס' 23-024 בעמוד 90.

משה שגיא: מה זה?

משה שגיא: מי מבקש את ההודעה הזאת?

משה שגיא: איזה משרד?

נתנאל אושרי: משרד הרווחה.

משה שגיא: למה אתם לא כותבים את זה?

עומר ינקלביץ': משרד הרווחה.

עומר ינקלביץ': כתוב בשורה שנייה.

עודד פורר: איפה הנציג של משרד הרווחה?

עודד פורר: אני מבקש לשאול אותו שאלה.

משה שגיא: בבקשה תסביר מה הם העודפים.

משה שגיא: הנה, נמצא פה נציג בכיר של משרד הרווחה.

נתנאל אושרי: הבקשה נועדה להעברת עודפים מחויבים משנת התקציב 2018 לשנת התקציב 2019, בסך של 73,306 אלפי ש"ח, לפי הפירוט שלפניכם.

עודד פורר: אני מבקש לשאול שאלה את הנציג הבכיר ממשרד הרווחה.

משה שגיא: הוא אחד הנציגים הבכירים ביותר במשרד.

עודד פורר: ברשותך, אדוני היושב-ראש, בשבוע שעבר פנה יושב-ראש הוועדה במכתב לשר העבודה והרווחה בעניין הוראות שצריך להביא השר תוך 30 ימים מיום חוק פיזור הכנסת, שמאז עברו כמעט 14 ימים לדעתי, לעניין העסקה של עובדים זרים בסיעוד ביום הבחירות, כדי שאותם נכים ואותם קשישים לא יהיו צריכים בפעם הרביעית לשלם 200% לאותם עובדים שאפילו אין להם זכות הצבעה.

עודד פורר: אני מעוניין לדעת מה משרד הרווחה עשה מאז ועד היום, בשבועיים האחרונים, כי נותרו לו רק עוד שבועיים כדי לעמוד במסגרת החוק.

עודד פורר: האם יש כוונה לא לקיים את החוק?

משה שגיא: חנן פריצקי, יש לך תשובה?

חנן פריצקי: אני חייב לציין שאני לא מכיר את הנושא.

משה שגיא: אני לא רוצה לעכב את העודפים, אבל אני מבקש שתחזור אלינו בתוך יומיים עם תשובה, מי נותן לי תשובה ומתי.

משה שגיא: טוב.

חנן פריצקי: חבר הכנסת פורר, צריך להבין שרוויזיה פה עוד פעם גורמת למצב שאנחנו מפסיקים לשלם שירותי רווחה מרגע זה.

עודד פורר: אני אגיש את הרוויזיה, אתה תצא מכאן, תתקשר בטלפון למנכ"ל שלך, תשאל אותו איפה זה עומד ותחזור אליי עם התשובה, ואז אסיר את הרוויזיה.

עודד פורר: מקובל?

חנן פריצקי: בסדר.

מרדכי יוגב: חנן פריצקי, אם יש רזרבות מדוע נאמר שאין תקצוב לנערים ונערות בסיכון?

מרדכי יוגב: נסגרו הוסטלים באגף תקו"ן ונאמר שאין מקום לקלוט נערות בסיכון ב"מסילה" בחסות הנוער, ונאמר שאין כסף לשפץ את המבנים, אם בהוסטלים ואם בחסות הנוער.

מרדכי יוגב: יש לכם כסף.

מרדכי יוגב: מדוע אתם לא עושים את זה?

משה שגיא: אני גאה בזה שוועדת הכספים היא הבמה לכל הבעיות שיש בארץ הזאת.

זו המציאות.

חנן פריצקי: כמובן מדובר על עודפים מחויבים.

חנן פריצקי: למשרד אין שום יתרות תקציביות.

חנן פריצקי: בעודפים מחויבים מדובר על התקשרויות חוצות שנה של המשרד מול ספקים.

חנן פריצקי: אלה חובות שלנו לספקים שנוצרו בזמן תקציב 2018, כאשר היו חייבים לשלם אותם ב-2019.

חנן פריצקי: לא מדובר על עודפים שיש במשרד.

חנן פריצקי: גם הסיפור הזה שדיברנו עליו, על בנות חסות הנוער – אנחנו מקווים מאוד שיגיע לפתרונו.

חנן פריצקי: אתמול נציג משרד האוצר הסביר באריכות שאנחנו לקראת הסדרים בעניין.

חנן פריצקי: אנחנו קצת בבעיה לאור זה שאין חוק תקציב.

משה שגיא: תודה.

משה שגיא: אנחנו לא מאריכים בזה.

משה שגיא: יעקב אשר, בבקשה.

אדוני היושב-ראש, אני רוצה להזכיר בנושא הזה, כמובן בלי לקשור את האחד לשני, את בקשת הוועדה ויושב-ראש הוועדה, הרב גפני, שפנה כמה פעמים בעניין שכר הלימוד במעונות, הסבסוד.

אני מבקש לדעת ממשרד האוצר, האם הם מנסים עדיין ונענים לבקשה הזאת לחפש תקציב אמיתי?

משה שגיא: אני איתם בדיון.

משה שגיא: זה לא הסיפור.

פריצקי, אתה לא מקשיב.

חנן פריצקי: אני מקשיב טוב מאוד.

נציג האוצר ובכלל משרד האוצר, האם אתם מנסים בכל זאת למצוא פתרון לנושא הזה?

מדובר על 30–35 מיליון שקל בלבד ולא 60–70 מיליון שקל כפי שזה היה בהתחלה.

משה שגיא: תודה רבה.

משה שגיא: רבותי, מי בעד אישור הפנייה?

משה שגיא: ירים את ידו.

משה שגיא: מי נגד?

משה שגיא: מי נמנע?

משה שגיא: בעד – רוב

משה שגיא: נמנעים – בקשה מס' 23-024 אושרה.

משה שגיא: ההודעה אושרה.

עודד פורר: רוויזיה.

משה שגיא: חבר הכנסת פורר מגיש רוויזיה.

משה שגיא: תחזרו עם תשובות ואז נבטל את הרוויזיה.

אחמד טיבי: נא לחזור עם תשובה לעודד פורר כמקובל בוועדה הזאת.

משה שגיא: עמוד 99, בקשה מס' 24-020 – משרד הבריאות.

משה שגיא: בבקשה.

רועי כאהן: הפנייה התקציבית נועדה להעברת עודפים משנת התקציב 2018 לשנת התקציב 2019, בסך של 90,165 אלפי ש"ח במזומן לתוכניות התקציב הבאות, כפי שמפורט.

רועי כאהן: תוכנית 24-02-05: תפעול מטה – 27,087 אלפי ש"ח; תוכנית 24-16-03: רפואה מונעת – 10,496 אלפי ש"ח; בריאות הנפש – 12,179 אלפי ש"ח; פעולות מרכזיות – 3,016 אלפי ש"ח; תוכנית 24-16-06 – 4,559 אלפי ש"ח; תוכנית 24-04-09: הכשרת רופאים – 1,327 אלפי ש"ח; תוכנית 24-07-03: רפואה מונעת – 2,244 אלפי ש"ח.

משה שגיא: מי בעד אישור העודפים של משרד הבריאות?

משה שגיא: ירים את ידו.

משה שגיא: מי נגד?

משה שגיא: מי נמנע?

משה שגיא: בעד – רוב

משה שגיא: נמנעים – בקשה מס' 24-020 אושרה.

משה שגיא: ההודעה אושרה.

משה שגיא: בקשה מס' 26-022 – המשרד להגנת הסביבה.

אורי דביר: הפנייה נועדה להעברת עודפים בסך 15,609 אלפי ש"ח משנת 2018 לשנת 2019 במשרד להגנת הסביבה.

אורי דביר: עיקר העודפים מיועד לפעולות מחשוב ולפעולות שמבצע המשרד להפסקת זיהום אוויר ולפעולות הגנה על המצוק החופי.

משה שגיא: תודה רבה.

משה שגיא: מי בעד אישור ההודעה של המשרד להגנת הסביבה?

משה שגיא: ירים את ידו.

משה שגיא: מי נגד?

משה שגיא: מי נמנע?

משה שגיא: בעד – רוב

משה שגיא: נמנעים – בקשה מס' 26-022 אושרה.

משה שגיא: ההודעה אושרה.

משה שגיא: בקשה מס' 29-014 – משרד הבינוי והשיכון.

שני מנדל לאופר: הפנייה התקציבית נועדה להעברת עודפים משנת התקציב 2018 לשנת התקציב 2019, בסך של 7 מיליוני ש"ח במזומן לתוכניות התקציב כפי שמפורט בהודעה.

שני מנדל לאופר: מרבית העודפים נוצרו בגלל התקשרויות שחוצות שנה קלנדרית.

משה שגיא: מי בעד אישור ההודעה?

משה שגיא: ירים את ידו.

משה שגיא: מי נגד?

משה שגיא: מי נמנע?

משה שגיא: בעד – רוב

משה שגיא: נמנעים – בקשה מס' 29-014 אושרה.

משה שגיא: ההודעה אושרה.

משה שגיא: עכשיו אנחנו עוברים למשרד העלייה והקליטה.

משה שגיא: בקשה מס' 30-014.

אייל מידן: ההודעה נועדה להעברת עודפים משנת התקציב 2018 לשנת התקציב 2019, בסך של 47,225 אלפי ש"ח במזומן לתוכניות התקציב כפי שמפורטות בהודעה.

אייל מידן: עיקר ההתחייבויות מיועד להפעלת מרכזי קליטה ותוכניות תעסוקה לעולים אשר חוצות שנים.

משה שגיא: תודה רבה.

משה שגיא: מי בעד אישור העודפים של משרד העלייה והקליטה?

משה שגיא: ירים את ידו.

משה שגיא: מי נגד?

משה שגיא: מי נמנע?

משה שגיא: בעד – רוב

משה שגיא: נמנעים – בקשה מס' 30-014 אושרה.

משה שגיא: ההודעה אושרה.

עודד פורר: אני רק רוצה להגיד לך משהו בעניין הזה.

עודד פורר: עלייה וקליטה זה לא הביזנס הפרטי שלנו או של מפלגה כזאת או אחרת.

משה שגיא: זה שלנו גם.

משה שגיא: אנחנו בעד קליטת עלייה.

עודד פורר: חשוב שזה ייאמר.

עודד פורר: זה לא רק אנחנו.

משה שגיא: זה לא רק אתם, עם כל הכבוד.

משה שגיא: יש לי הרבה טענות על זה שאתם בקליטת עלייה לא עושים את מה שצריך לעשות, ואנחנו משלימים את זה.

משה שגיא: בקשה מס' 33-022 – חקלאות.

תמר לוי בונה: הפנייה התקציבית נועדה להעברת עודפים משנת התקציב 2018 לשנת התקציב 2019, בסך של 69,549 אלפי ש"ח במזומן בהתאם לסיבות הבאות.

תמר לוי בונה: עיקרי העודפים נוצרו בתוכניות התפעול של מכון וולקני ומשרד החקלאות וכן בתוכנית התמיכות.

משה שגיא: את מכון וולקני אנחנו בוועדת הכספים לוקחים תחת חסותנו.

משה שגיא: אני חושב שעשינו פה דבר גדול בגלל שמכון וולקני היה בסכנה גדולה של סגירה.

משה שגיא: הייתי במכון וולקני ביחד עם חבר הכנסת מקלב ואנחנו גאים בעניין הזה.

משה שגיא: לכן אני מבקש מן החברים בוועדה לאשר את הבקשה.

משה שגיא: מי בעד אישור ההודעה?

משה שגיא: ירים את ידו.

משה שגיא: מי נגד?

משה שגיא: מי נמנע?

משה שגיא: בעד – רוב

משה שגיא: נמנעים – בקשה מס' 33-022 אושרה.

משה שגיא: ההודעה אושרה.

משה שגיא: בקשה מס' 34-017 – משרד האנרגיה.

הלאל חלאילה: ההודעה נועדה להעברת סכום של 13,419 אלפי ש"ח משנת התקציב 2018 לשנת התקציב 2019.

הלאל חלאילה: התוכנית העיקרית שבגינה נוצרו העודפים היא 343003: יחידות מקצועיות.

הלאל חלאילה: העודפים נוצרו בגין התחייבויות חוצות שנה, למשל בתחום מלאי דלקי חירום, תמיכות לפרויקטים מחוץ לתמ"ת, תמיכה באקדמאים.

משה שגיא: אני הולך להצביע על זה.

אחמד טיבי: אני מבקש לא להצביע בשלב זה, אדוני.

אחמד טיבי: יש דין ודברים עם משרד האנרגיה לגבי נושא שכבר העלינו כאן, נושא קו המתח מעל קלנסווה, הריסת 26 בתים.

משה שגיא: אצביע על זה בעוד שעה.

אחמד טיבי: יש לכם שעה.

משה שגיא: יש לכם שעה לפתור את הבעיה עם חבר הכנסת טיבי.

קריאה: נצביע, ואחרי כן הם יבואו לפגישה.

אחמד טיבי: מה, אנחנו חרדים?

עודד פורר: דע לך שבכפר מנדא ש"ס קיבלו 990 קולות.

אחמד טיבי: מוטציה חד-פעמית.

עודד פורר: אראה לך שזה לא חד-פעמי.

אחמד טיבי: שם יש גרעין תורני...

משה שגיא: בקשה מס' 36-017 – תעסוקה.

אביעד שוורץ: הפנייה נועדה להעברת עודפים משנת התקציב 2018 לשימוש בשנת התקציב 2019, בסך של 38,674 אלפי ש"ח לסעיף 36: תעסוקה.

משה שגיא: מי בעד אישור ההודעה?

משה שגיא: ירים את ידו.

משה שגיא: מי נגד?

משה שגיא: מי נמנע?

משה שגיא: בעד – רוב

משה שגיא: נמנעים – בקשה מס' 36-017 אושרה.

משה שגיא: ההודעה אושרה.

משה שגיא: בקשה מס' 37-014 – תיירות.

אביעד שוורץ: הבקשה נועדה להעברת עודפים משנת התקציב 2018 לשנת התקציב 2019, בסך של 26,424 אלפי ש"ח לטובת משרד התיירות.

משה שגיא: מי בעד אישור ההודעה?

משה שגיא: ירים את ידו.

משה שגיא: מי נגד?

משה שגיא: מי נמנע?

משה שגיא: בעד – רוב

משה שגיא: נמנעים – בקשה מס' 37-014 אושרה.

משה שגיא: ההודעה אושרה.

משה שגיא: בקשה מס' 38-021 – כלכלה ותעשייה.

נועה שוקרון: הפנייה התקציבית נועדה להעברת עודפים משנת התקציב 2018 לשנת התקציב 2019, בסך של 32,642 אלפי ש"ח עבור משרד הכלכלה והרשות לחדשנות.

משה שגיא: מי בעד אישור ההודעה?

משה שגיא: ירים את ידו.

משה שגיא: מי נגד?

משה שגיא: מי נמנע?

משה שגיא: בעד – רוב

משה שגיא: נמנעים – בקשה מס' 38-021 אושרה.

משה שגיא: ההודעה אושרה.

משה שגיא: בקשה מס' 39-012 – תקשורת.

אביעד שוורץ: הפנייה נועדה להעברת עודפים משנת התקציב 2018 לשימוש בשנת התקציב 2019, בסך של 3,282 אלפי ש"ח לטובת משרד התקשורת.

משה שגיא: מי בעד אישור ההודעה?

משה שגיא: ירים את ידו.

משה שגיא: מי נגד?

משה שגיא: מי נמנע?

משה שגיא: בעד – רוב

משה שגיא: נמנעים – בקשה מס' 39-012 אושרה.

משה שגיא: ההודעה אושרה.

משה שגיא: בקשה מס' 40-013 – משרד התחבורה.

אריאל הבר: פנייה זו נועדה להעברת עודפים בסך של 19,505 אלפי ש"ח משנת התקציב 2018 לשנת התקציב 2019.

אריאל הבר: התוכנית העיקרית שבגינה נוצרו העודפים היא: משרד התחבורה ראשי.

אריאל הבר: העודפים הם בגין התחייבויות חוצות שנים בנושאים תפעוליים, למשל בתחום הניקיון והאבטחה.

אריאל הבר: כל הפרטים נמצאים בדברי ההסבר.

עומר ינקלביץ': אנחנו מתנגדים להעברת התקציב.

משה שגיא: אדוני, אתה בוועד התחבורה של בית שמש?

נתי אוסטרי: אני מוועד תושבי בית שמש.

נתי אוסטרי: התקציב שעבר פה אתמול - - -

משה שגיא: עזוב את התקציב, זה החשבון שלנו.

משה שגיא: דבר על הבעיה.

נתנאל אושרי: יש בעיה קטסטרופלית בבית שמש, גם בקווים העירוניים וגם בקווים הבין-עירוניים.

נתנאל אושרי: מערך התחבורה בבית שמש פועל כמו לפני עשר שנים.

נתנאל אושרי: העיר מאז צמחה, גדלה והולכת להכפיל את עצמה.

נתנאל אושרי: היא הולכת להיות העיר עם הצמיחה הכי גדולה בישראל.

נתנאל אושרי: יש עכשיו צורך לתת תגבור מיידי לעיר כדי שנפסיק לראות את המראות האלה ולסבול.

נתנאל אושרי: אני מבקש את עזרתכם.

נתי אוסטרי: במקום לתת תוספות שירות נותנים עכשיו תוספות לקווים חדשים להדסה עין כרם, במקום לתת עיבוי והכפלה של הקווים העכשוויים.

משה שגיא: אני יודע.

משה שגיא: אמרו לי את זה.

משה שגיא: אמר לי את זה שמוליק גרינברג.

משה שגיא: אני מטפל בזה.

משה שגיא: בסדר, אני מודה לך מאוד.

עומר ינקלביץ': אפשר לפתוח את זה לדיון שוב?

משה שגיא: לא.

דוד ביטן: גפני, צריך למצוא להם פתרון.

משה שגיא: בסדר.

משה שגיא: מה אתה רוצה שאני אעשה?

עומר ינקלביץ': הרב גפני, יש יותר מ-200 מיליון ש"ח שהוקצו למכרז.

עומר ינקלביץ': פשוט צריך להשתמש בכסף שכבר הוקצה לתוספת שירות.

עומר ינקלביץ': צריך למצוא פתרון כי הכסף קיים.

עומר ינקלביץ': אם לא, אנחנו נתנגד לזה, נתנגד להעברה כל עוד לא נמצא פתרון.

עומר ינקלביץ': חבל, צריך פתרון של 50 מיליון שקלים.

משה שגיא: הבנתי.

משה שגיא: הוא בא גם אתמול וגם היום, הוא חבר בוועד, ואני נתתי לו להתייחס, אבל את דיברת כבר.

עומר ינקלביץ': מי זה שידאג למצוא 50 מיליון שקלים כדי לפתור את הבעיה הזאת?

משה שגיא: תודה.

משה שגיא: עודפי תקציב של משרד התחבורה – מי בעד אישור ההודעה?

משה שגיא: ירים את ידו.

משה שגיא: מי נגד?

משה שגיא: מי נמנע?

משה שגיא: בעד – 6

משה שגיא: נמנעים – בקשה מס' 40-013 אושרה.

משה שגיא: ההודעה אושרה.

עומר ינקלביץ': אנחנו נגד ואנחנו מגישים רוויזיה.

מיקי לוי: רוויזיה.

מיכאל מלכיאלי: אני מגיש רוויזיה על הדבר הזה.

דוד ביטן: לא יכול להיות שלא ידאגו לחרדים בבית שמש, אין מצב.

עומר ינקלביץ': זה לא דיון על חרדים.

עומר ינקלביץ': זה דיון על אינטרס לאומי של מדינת ישראל.

עומר ינקלביץ': מספיק להיתפס בו בחרדים.

קריאה: אגב, אמרו שאין שם חרדים.

משה שגיא: ההודעה אושרה.

משה שגיא: כששאלתי היו שלושה נגד.

משה שגיא: יש בקשה של רוויזיה.

מיכאל מלכיאלי: הם יכולים לבוא לפגישה איתנו.

מרדכי יוגב: האם נציגי המל"ג הגיעו כבר לוועדה?

משה שגיא: בקשה מס' 41-009.

תמר לוי בונה: הפנייה נועדה להעברת עודפים משנת התקציב 2018 לשנת התקציב 2019, בסך של 6,099 אלפי ש"ח עבור התפעול השוטף של רשות המים בגין התחייבויות חוצות שנה בתוכנית התפעול.

משה שגיא: מי בעד אישור ההודעה?

משה שגיא: ירים את ידו.

משה שגיא: מי נגד?

משה שגיא: מי נמנע?

משה שגיא: בעד – רוב

משה שגיא: נמנעים – בקשה מס' 41-009 אושרה.

משה שגיא: ההודעה אושרה.

משה שגיא: עמוד 159, בקשה מס' 41-012 – משק המים.

תמר לוי בונה: הפנייה נועדה להעברת עודפים משנת התקציב 2018 לשנת התקציב 2019, בסך של 6,099 אלפי ש"ח.

תמר לוי בונה: זה החלק השני של הפנייה שאושרה ממש עכשיו עבור התפעול השוטף של רשות המים בגין התחייבויות חוצות שנה בתוכנית התפעול.

משה שגיא: מי בעד אישור ההודעה?

משה שגיא: ירים את ידו.

משה שגיא: מי נגד?

משה שגיא: מי נמנע?

משה שגיא: בעד – רוב

משה שגיא: נמנעים – בקשה מס' 41-012 אושרה.

משה שגיא: ההודעה אושרה.

משה שגיא: בקשתו של חבר הכנסת עודד פורר – חנן פריצקי, בבקשה, אם יש תשובה אני מבקש לומר אותה.

חנן פריצקי: דיברתי עם היועצת המשפטית של זרוע העבודה בתוך משרד העבודה והרווחה.

חנן פריצקי: הם מסרו לי שהם עובדים כרגע על תיקון תקנות.

חנן פריצקי: הם מודעים ללוחות הזמנים.

חנן פריצקי: הם צריכים לפרסם את זה לציבור ולחזור לוועדת הכספים.

חנן פריצקי: זה חייב להיות מאושר בוועדת הכספים.

חנן פריצקי: הם מודעים גם ללוח הזמנים והם עובדים על זה.

חנן פריצקי: זה יגיע לכאן במסגרת לוחות הזמנים.

מיקי לוי: זה יהיה חיובי לבקשתו?

שגית אפיק: התהליך מחייב את ועדת ההסכמות אז זה צריך להגיע כמה שיותר מוקדם.

עודד פורר: אני מבקש שתבהיר להם ש-12 בינואר זה קצת מאוחר.

עודד פורר: הם צריכים להקדים.

עודד פורר: אגב, אני לא יודע אם נדרשות תקנות כי בחוק כתבנו הוראות.

משה שגיא: עדיף תקנות.

שגית אפיק: לא משנה, בכל מקרה זה מצריך אישור של הוועדה בצו או בתקנות.

שגית אפיק: תקנות אולי הם לא צריכים לפרסם לציבור.

עודד פורר: הוראות אני לא בטוח שאתם צריכים לפרסם לציבור.

משה שגיא: היועצת המשפטית אומרת שאנחנו נמצאים בפגרת בחירות ועל פי ההחלטות אנחנו צריכים ארבעה ימים בוועדת ההסכמות.

משה שגיא: לכן אני מבקש שתזרז את היועצת המשפטית, שזה יהיה כמה שיותר מהר.

עודד פורר: יהיה טוב עם היועצת המשפטית של זרוע העבודה תדבר עם היועצת המשפטית של ועדת הכספים.

עודד פורר: אני מסיר את הרוויזיה.

טמיר כהן: אתה מסיר את הרוויזיה על בקשה מס' 23-024.

משה שגיא: אני מודה לך על התשובה.

משה שגיא: בקשה מס' 42-014 – מענקי בינוי ושיכון.

שני מנדל לאופר: הפנייה התקציבית נועדה להעברת עודפים משנת התקציב 2018 לשנת התקציב 2019, בסך של 9,612 אלפי ש"ח בהוצאה לתוכניות התקציב המפורטות בהודעה.

שני מנדל לאופר: מרבית העודפים נוצרו בשל התחייבויות שנמשכות מעבר לשנה קלנדרית.

משה שגיא: תודה רבה.

משה שגיא: מי בעד אישור ההודעה?

משה שגיא: ירים את ידו.

משה שגיא: מי נגד?

משה שגיא: מי נמנע?

משה שגיא: בעד – רוב

משה שגיא: נמנעים – בקשה מס' 42-014 אושרה.

משה שגיא: ההודעה אושרה.

משה שגיא: בקשה מס' 43-012.

שני מנדל לאופר: הפנייה התקציבית נועדה להעברת עודפים משנת התקציב 2018 לשנת התקציב 2019, בסך של 4,233 אלפי ש"ח למרכז למיפוי ישראל.

שני מנדל לאופר: מרבית העודפים נוצרו בשל התחייבויות שנמשכות מעבר לשנה קלנדרית בתחום המיפוי ופרויקטים ארוכי-טווח.

משה שגיא: יש שאלות?

משה שגיא: מי בעד אישור ההודעה?

משה שגיא: ירים את ידו.

משה שגיא: מי נגד?

משה שגיא: מי נמנע?

משה שגיא: בעד – רוב

משה שגיא: נמנעים – בקשה מס' 43-012 אושרה.

משה שגיא: ההודעה אושרה.

משה שגיא: בקשה מס' 51-025 – הדיור הממשלתי.

רותם ברמלי: הפנייה נועדה להעביר עודפים משנת התקציב 2018 לשנת התקציב 2019, בסך של 28,429 אלפי ש"ח.

רותם ברמלי: העודפים נוצרו מפרויקטים ארוכי-טווח.

משה שגיא: אתה יודע לענות לי מה עם הבינוי בבתי הדין הרבניים?

רותם ברמלי: הנציגה של הדיור הממשלתי בדיוק נכנסת.

זהר קליין: אני מן הדיור הממשלתי.

זהר קליין: לגבי הדיור הקבוע, יש התקדמות.

זהר קליין: בוצעה הקצאה והתקבל שובר לתשלום.

זהר קליין: אחזור: בבתי הדין הרבניים, לגבי הדיור הקבוע יש התקדמות, יש הקצאה מרמ"י והתקבל שובר לתשלום.

זהר קליין: זה מטופל.

משה שגיא: מה זה?

משה שגיא: בתי הדין זה לא דבר כוללני.

משה שגיא: על מה את מדברת?

זהר קליין: אסביר בפירוט רב יותר.

זהר קליין: לגבי הדיור המשותף העתידי של בתי הדין הרבניים והרבנות הראשית בירושלים יועד מגרש באזור קריית הממשלה.

זהר קליין: נעשים תהליכים של קידום תב"ע והתקבלה כבר הקצאה מרמ"י ושובר לתשלום.

זהר קליין: זה לגבי הדיור הקבוע.

זהר קליין: לגבי הדיורים הזמניים, פועלים מול הרב מלכה ומתקדמים.

זהר קליין: כל דיור זמני נמצא בשלב כזה או אחר.

מיכאל מלכיאלי: לגבי דיור הקבע לא צריך תב"ע.

מיכאל מלכיאלי: התב"ע מאושרת כבר המון שנים.

זהר קליין: התב"ע מאושרת.

זהר קליין: הבעיה שלה היא השימוש.

מיכאל מלכיאלי: השימוש הוא בשביל הרבנות הראשית.

זהר קליין: לא.

זהר קליין: בדקנו את זה.

זהר קליין: הייעוד שרשום – אני לא זוכרת את הניסוח המדויק.

מיכאל מלכיאלי: הרבנות הראשית לישראל.

זהר קליין: בדקנו את זה ואפילו דיברנו עם הוועדה המחוזית.

זהר קליין: השימוש צריך לעבור איזשהו שינוי.

זהר קליין: זה לא שינוי תב"ע משמעותי, זה רק השימוש.

זה גם לא התב"ע המחוזית.

אם זה רק שינוי ייעוד אז אפשר לעשות את זה בתיקון בתב"ע מקומית.

זהר קליין: אנחנו בודקים בדיוק אילו שינויים נדרש לעשות.

זהר קליין: חשבנו גם כמוכם, שלא נדרש לעשות שינוי.

זהר קליין: בדקנו וקיבלנו תשובה מן הוועדה המחוזית, שנדרש פה שינוי.

זהר קליין: אנחנו עובדים על זה.

זה הבדל של שנתיים.

זהר קליין: אנחנו עושים כמה דברים במקביל.

מיכאל מלכיאלי: מול מי אתם עובדים ברבנות הראשית?

זהר קליין: ברבנות הראשית מול המנכ"ל משה דגן, ובבתי הדין הרבניים מול הרב מלכה.

זהר קליין: אנחנו פועלים במקביל.

זהר קליין: ראשית, הקצאה מול רמ"י – זה כבר סודר, קיבלנו שובר לתשלום.

זהר קליין: שנית, פרוגרמה מול שני הגופים – בתהליכי אישור מול אגף התקציבים.

זהר קליין: ודבר שלישי הוא התב"ע – זה גם במקביל.

זהר קליין: זה לגבי דיור הקבע בירושלים.

משה שגיא: כמה כסף מוקצב לבינוי בבתי הדין?

זהר קליין: כרגע מה שאושר להבנתי הוא רק לעניין התכנון.

שני מנדל לאופר: אושרה פרוגרמה.

שני מנדל לאופר: יש תקציב של מיליון שקל לתכנון ראשוני של המתחם.

שני מנדל לאופר: זה מה שסיכמנו עם שר הדתות, עם מנכ"ל הרבנות הראשית ועם מנכ"ל בתי הדין הרבניים.

שני מנדל לאופר: סיכמנו על מיליון שקל לתכנון ראשוני.

שני מנדל לאופר: גם בתי הדין צריכים להקציב עוד כסף מתקציבם, הם טרם הודיעו כמה.

שני מנדל לאופר: ערכנו דיון גם עם שר הדתות וגם עם מנכ"ל הרבנות הראשית ועם מנכ"ל בתי הדין הרבניים על תקציב ההמשך.

שני מנדל לאופר: זה פרויקט שלדעתי עלותו כמה מאות מיליוני ש"ח, תלוי גם בקרקע.

משה שגיא: אני מצטער שאני צריך לעשות פה כמה דברים ביחד, אני במקביל מדבר עם שר המשפטים על העברות נוספות, אבל תגידו: אני צריך לקבל תשובה כזאת בשעה שבתי המשפט מקבלים תקציב שאנחנו יודעים מה הוא, ופה את מדברת איתי על תקציב לתכנון כשבית הדין בחיפה עובר מתחת לנחל?

משה שגיא: באמת, אתם מפנים בית משפט באשדוד ואז מכניסים לבניין הישן את בית הדין הרבני, ואחרי זה באים בטענות למה מקבלים יחס כזה.

עודד פורר: יש לי רק שאלה אחת.

משה שגיא: אני מצטער, אני לא דן על זה.

משה שגיא: בהמשך.

משה שגיא: אני לא רוצה לשמוע מהם כלום.

משה שגיא: שהם יבואו לפה ויעמדו באומץ, יסתכלו להם בעיניים ויגידו להם את האמת, לא לי בחדר.

אוסאמה סעדי: אני מבקש בעניין הזה להוסיף על מה שאמרת, כבוד היושב-ראש, בעניין הדיור הממשלתי ובנייה ובתי משפט.

אוסאמה סעדי: אני מזכיר לכולנו ששרת המשפטים הקודמת הכריזה, פרסמה ואפילו ביקרה בטייבה והודיעה בריש גלי על בית משפט שלום ראשון בעיר ערבית, בטייבה, והקציבה לכך 25 מיליון שקל.

אוסאמה סעדי: נפגשנו אני וחברי, חבר הכנסת אחמד טיבי, עם ראש העירייה, שועאע מסארווה, עם הנהלת בתי המשפט ועם הדיור הממשלתי, והעירייה הקצתה קרקע והוציאה היתר בנייה.

אחמד טיבי: הוא קיים כבר.

משה שגיא: הלאה.

אחמד טיבי: תודה רבה.

משה שגיא: בקשה מס' 52-014 – פיתוח המשרד לביטחון פנים.

אסף וקסלר: הפנייה התקציבית נועדה להעברת עודפים משנת התקציב 2018 לשנת התקציב 2019, בסך 6,054 אלפי ש"ח.

אסף וקסלר: עיקרי העודפים נוצרו עקב רכש אמצעים טכנולוגיים ושיפוץ והרחבה של מתקני כליאה.

משה שגיא: מי בעד אישור ההודעה?

משה שגיא: ירים את ידו.

משה שגיא: מי נגד?

משה שגיא: מי נמנע?

משה שגיא: בעד – רוב

משה שגיא: נמנעים – בקשה מס' 52-014 אושרה.

משה שגיא: ההודעה אושרה.

משה שגיא: בקשה מס' 54-036.

טל שחם: הפנייה נועדה להעברת עודפים בסך 29,486 אלפי ש"ח משנת 2018 לשנת 2019 לסעיף 54.

טל שחם: הסעיף מורכב ממספר רשויות פיקוח, כגון רשות הטבע והגנים, הרשות להתחדשות והרשות לניירות ערך.

טל שחם: עיקרי העודפים מועברים לרשות הטבע והגנים, לפרויקט פיתוח ושיקום כפר הדייגים ג'סר א-זרקא, פעילויות למניעת מינים פולשים ויצירת קווי חיץ בין שמורות טבע לישובים.

משה שגיא: תודה רבה.

משה שגיא: מי בעד אישור ההודעה?

משה שגיא: ירים את ידו.

משה שגיא: מי נגד?

משה שגיא: מי נמנע?

משה שגיא: בעד – רוב

משה שגיא: נמנעים – בקשה מס' 54-036 אושרה.

משה שגיא: ההודעה אושרה.

משה שגיא: אגב, שימו לב שיש כאן פניות לגבי עודפים שחוזרות על עצמן מילה במילה.

משה שגיא: אגף התקציבים העביר תוספת של 10% לעודפים, זאת אומרת מתוך העודפים שהוא לקח, והוא מעביר עכשיו עוד 10% בעודפים באותה פנייה.

משה שגיא: בקשה מס' 54-040.

טל שחם: אותו דבר.

טל שחם: הפנייה נועדה להעברת עודפים בסך 29,486 אלפי ש"ח משנת 2018 לשנת 2019 לסעיף 54.

טל שחם: הסעיף מורכב ממספר רשויות פיקוח, כגון רשות הטבע והגנים, הרשות לתחרות, הרשות לניירות ערך.

טל שחם: עיקרי העודפים מועברים לרשות הטבע והגנים לפרויקט פיתוח.

משה שגיא: זה אותו דבר.

משה שגיא: מי בעד אישור ההודעה?

משה שגיא: ירים את ידו.

משה שגיא: מי נגד?

משה שגיא: מי נמנע?

משה שגיא: בעד – רוב

משה שגיא: נמנעים – בקשה מס' 54-040 אושרה.

משה שגיא: ההודעה אושרה.

משה שגיא: בקשה מס' 68-011 – רשות האוכלוסין וההגירה.

אביעד שוורץ: הפנייה נועדה להעביר עודפים משנת התקציב 2018 לשנת התקציב 2019, בסך של 10,853 אלפי ש"ח עבור רשות האוכלוסין.

משה שגיא: מי בעד אישור ההודעה?

משה שגיא: ירים את ידו.

משה שגיא: מי נגד?

משה שגיא: מי נמנע?

משה שגיא: בעד – רוב

משה שגיא: נמנעים – בקשה מס' 68-011 אושרה.

משה שגיא: ההודעה אושרה.

משה שגיא: בקשה מס' 68-013 – מטה לשכות האוכלוסין.

אביעד שוורץ: גם פה, 10% נוספים.

אביעד שוורץ: הפנייה נועדה להעביר עודפים משנת התקציב 2018 לשנת התקציב 2019, בסך של 10,852 אלפי ש"ח ברשות האוכלוסין.

משה שגיא: מי בעד אישור ההודעה?

משה שגיא: ירים את ידו.

משה שגיא: מי נגד?

משה שגיא: מי נמנע?

משה שגיא: בעד – רוב

משה שגיא: נמנעים – בקשה מס' 68-013 אושרה.

משה שגיא: ההודעה אושרה.

משה שגיא: בקשה מס' 83-006 בעמוד 204.

משה שגיא: מי מסביר?

חזי כהן: הפנייה נועדה להעברת עודפים משנת התקציב 2018 לשנת התקציב 2019 בסעיף 83, בסך של 239,964 אלפי ש"ח.

משה שגיא: תודה רבה.

משה שגיא: מי בעד אישור ההודעה?

משה שגיא: ירים את ידו.

משה שגיא: מי נגד?

משה שגיא: מי נמנע?

משה שגיא: בעד – רוב

משה שגיא: נמנעים – בקשה מס' 83-006 אושרה.

משה שגיא: ההודעה אושרה.

משה שגיא: בקשה מס' 83-046.

חזי כהן: הפנייה נועדה להעברת עודפים משנת התקציב 2018 לשנת התקציב 2019 בסעיף 83, בסך של 34,929 אלפי ש"ח.

משה שגיא: מי בעד אישור ההודעה?

משה שגיא: ירים את ידו.

משה שגיא: מי נגד?

משה שגיא: מי נמנע?

משה שגיא: בעד – רוב

משה שגיא: נמנעים – בקשה מס' 83-046 אושרה.

משה שגיא: ההודעה אושרה.

משה שגיא: אנחנו עוברים לבקשה מס' 83-049 בעמוד 218.

חזי כהן: הפנייה נועדה להעברת עודפים משנת התקציב 2018 לשנת התקציב 2019, בסך של 34,929 אלפי ש"ח לסעיף 83.

משה שגיא: יש שאלות?

משה שגיא: מי בעד אישור ההודעה?

משה שגיא: ירים את ידו.

משה שגיא: מי נגד?

משה שגיא: מי נמנע?

משה שגיא: בעד – רוב

משה שגיא: נמנעים – בקשה מס' 83-049 אושרה.

משה שגיא: ההודעה אושרה.

משה שגיא: יש פה תוספת שהגיעה אתמול, כך אומר לי טמיר כהן.

משה שגיא: אני מבקש שכולם יקבלו את החוברת הזאת.

משה שגיא: זה תוספת שהייתה אחרי שהחוברת הגדולה הודפסה.

משה שגיא: בקשה מס' 20-029.

עומר ינקלביץ': זה חינוך ואנחנו נתנגד.

מיקי לוי: אני נגד.

משה שגיא: זה כל העודפים של המשרד.

מיקי לוי: שיביאו כסף.

מיקי לוי: אני מביא להם תצהיר של המשפחות.

עודד פורר: המשפחות הולכות להביא תצהיר עכשיו.

משה שגיא: אבי מימרן, בנושא החינוך המיוחד, אני מבקש אם אתה יכול בקצרה להציג את עניין הילדים בחינוך המיוחד שלא מתוקצבים, בבקשה.

אבי מימרן: בוקר טוב.

אבי מימרן: ממש בקצרה, ואני פונה בעיקר לפקידי משרד האוצר שנמצאים כאן, ולאלה שלא נמצאים כאן.

אבי מימרן: אנחנו נמצאים בפני סיטואציה בעייתית מאוד.

אבי מימרן: יש לנו שבוע אחרון לסיים את האפליה ואת הפגיעה הקשה בילדי חינוך מיוחד חרדים.

אבי מימרן: לא ייתכן שבמדינת ישראל בשנת 2020 ילד אוטיסט חרדי בן ארבע או בן חמש יקבל פחות מילד אוטיסט אחר במדינה רק כי הוא חרדי, זה לא ייתכן.

עומר ינקלביץ': צריך להדגיש שזה חינוך מיוחד וזה לא רק החרדים.

אבי מימרן: יש על זה דיונים לא רק מהבוקר אלא כבר כמה חודשים.

עומר ינקלביץ': אתה יכול לשנות את הביטוי ולומר "מוכר שאינו רשמי".

אבי מימרן: בגלל שאני יודע שיש לדבר הזה קונצנזוס פה בוועדה מימין ומשמאל וממרכז, חברי הכנסת הערבים, היהודים, הדתיים, החרדיים והחילוניים נלחמים על זה כבר כמה חודשים, אני פונה אל פקידי משרד האוצר, שכל פעם מוצאים רזרוות לכל מיני דברים ועודפים לכל מיני דברים ומוצאים 16 מיליון שקל לבית הנשיא ו-60 מיליון שקל למטוס ראש הממשלה, וכל הדברים חשובים וטובים.

אבי מימרן: רבותי, יש פה 40 מיליון שקל לשנת הלימודים תשע"ט.

אבי מימרן: בג"ץ מתעסק ב-2020, הוא לא מתעסק ב-2019, ובג"ץ הולך להסדיר עוד הרבה מאוד דברים אחרים שלא קשורים להעברה הזאת.

מיקי לוי: עם כל הכבוד לך, מכיוון שהייתי מעורב בעסק הזה: אם לא יהיה תצהיר אני לא מסוגל ללכת לפקידי משרד האוצר, כי היועצים המשפטיים לא מוכנים לתקדים כזה או אחר.

מיקי לוי: אני בצד שלך.

אבי מימרן: אני יודע, אבל אני מנסה לומר משהו.

משה שגיא: אבי מימרן, מיקי לוי אומר, וצריך לעשות את זה, יש להתחייב שבמידה והבעיה נפתרת לא ממשיכים בבית המשפט.

אבי מימרן: אין בעיה.

אבי מימרן: חבר הכנסת מיקי לוי, אני כאחד מן ההורים שנלחם על הדבר הזה מוכן לתת תצהיר, שאם הבעיה הספציפית הזאת תיפתר – בג"ץ מתעסק בעוד הרבה מאוד סעיפים שלא נמצאים בכלל על השולחן כאן.

אבי מימרן: לכן יורידו את העתירה לבג"ץ על הסעיף הספציפי הזה שאנחנו מדברים עליו, בעניין שכר הגננות, ולזה צריך להגיע תקציב.

אבי מימרן: אם הדבר הזה יסודר אנחנו לא נעתור עליו לבג"ץ.

משה שגיא: צריך את זה בכתב.

אבי מימרן: עכשיו נוציא תצהיר תוך חמש דקות.

שי ליפשיץ: כבר הצהרנו על כך פה.

משה שגיא: בסדר, אבל מספיק.

עומר ינקלביץ': צריך לומר שהתצהיר הזה הוא גם שערורייה כי רק כשהגישו עתירה לבג"ץ אחרי שנה–שנתיים של התעללות אז נזכרים לפתע פתאום להתייחס אליהם.

עומר ינקלביץ': התצהיר יהיה, אבל הוא שערורייה.

אבי מימרן: התצהיר הזה יהיה מוגבל.

משה שגיא: עומר ינקלביץ', אני לא נותן לך, מספיק.

משה שגיא: הוא באמצע הדיבור.

אבי מימרן: התצהיר יהיה ספציפית לנקודה הזו, שאם היא תסודר אז אין לנו מה לעתור לבג"ץ.

אבי מימרן: מה העניין לעתור לבג"ץ אם הנושא סודר?

אבי מימרן: בואו נהיה הגיוניים.

אבי מימרן: אם הנושא לא יסודר אז הדרך היחידה שנותרה לנו אחרי ועדת הכספים היא בג"ץ שיגן על הילדים שלנו.

אבי מימרן: אנחנו נלחמים על זה הרבה מאוד שנים.

אבי מימרן: תבינו שהמוסדות שאיתם אנחנו מתעסקים קורסים בגלל שהם צריכים להביא בכל חודש כסף לגננות וזה בא על חשבון טיפולים פרה-רפואיים, על חשבון טיפולים פרטניים לילדים.

אבי מימרן: גיל הגן בילדי החינוך המיוחד הוא הגיל הכי קריטי לכל החיים שלהם.

אבי מימרן: ילד בן ארבע או בן חמש שלוקה בבעיית תקשורת או שהוא ילד עם פיגור, גיל שש הולך למצֵב את כל העתיד שלו.

אבי מימרן: אם שם גורעים בחינוך ובטיפולים שהוא צריך, זה עוול, זה פשע בל יכופר, זה רק נטו אפליה על רקע היותנו חרדים.

אבי מימרן: תתעוררו.

אבי מימרן: אתם מוצאים מיליוני שקלים לדברים אחרים.

אבי מימרן: תתעוררו.

אבי מימרן: כל הכבוד לכל חברי הוועדה, ובעיקר ליושב-ראש הוועדה הרב גפני, שנלחם על הדבר הזה כבר הרבה מאוד חודשים ושנים, לחבר הכנסת מיקי לוי, שהוא חלוץ בעניין הזה מן הצד השני, ולכל חברי הכנסת.

אבי מימרן: היו פה אבי ניסנקורן ומיקי זוהר ואחמד טיבי וקטי שטרית והרבה מאוד חברי כנסת שעזרו לנו לאורך כל הדרך.

אבי מימרן: עכשיו הגענו באמת לרגע הסופי.

אבי מימרן: הרב גפני עושה כל שהוא יכול.

אבי מימרן: זה לא בגלל שהם ילדים חרדים אלא בגלל שהם ילדים בעלי צרכים מיוחדים.

אבי מימרן: בואו נתכנס פה, כל חברי הוועדה המכובדים שנמצאים כאן, לטובת ההורים והילדים.

אבי מימרן: אנא מכם, תקציב החינוך לא יעבור כל עוד הנושא הזה לא יסודר.

אבי מימרן: אני לא אומר לכם מה לעשות אבל זאת אבן הדרך האחרונה לפני גמר השנה שעוד אפשר לעצור.

אבי מימרן: לפקידי משרד האוצר, כפי שאתם מוצאים לכל דבר אזוטרי כזה או אחר מיליונים, יש פה ילדים, תחשבו שהם הילדים שלכם, תחשבו שמדובר בבת שלכם או בבן שלכם.

אבי מימרן: אני מבטיח לכם שפתאום תראו יתרות מס ויתרות מדברים שלא נגבו וכל מיני החזרים וכל מיני מילים גדולות שאנחנו לא מבינים בהן ותמצאו לזה 40 מיליון שקלים בסך הכול.

אבי מימרן: תודה רבה.

שי ליפשיץ: - - - בעת נעילה.

משה שגיא: אבי מימרן, אני מבקש שתדאג לעניין הזה, שיהיה מכתב שיקבע שאם אכן הבעיה נפתרת אתם מסירים את העתירה לבג"ץ.

משה שגיא: זה בשם ההורים ובשם כולם.

אבי מימרן: אני מטפל בזה עכשיו.

אבי מימרן: אני מוציא תצהיר שהנושא יסודר.

משה שגיא: אנחנו נעשה את כל מה שאפשר.

משה שגיא: המציאות, שבה אנחנו עד לרגע זה לא הצלחנו, היא תעודת עניות שלנו.

משה שגיא: אין ויכוח על העניין הזה.

משה שגיא: מי שלא נותן את זה – אתמול ישבתי עוד פעם עם אנשי אגף התקציבים.

משה שגיא: הם לא מסכימים.

משה שגיא: אני יכול גם לפרט למה.

משה שגיא: זה לא מעניין אותי.

משה שגיא: התוצאה היא רעה.

משה שגיא: דברים אחרים סידרנו ואילו הדבר הזה לא הסתדר עדיין.

אוסאמה סעדי: כמה כסף זה?

משה שגיא: 40 מיליון שקל, 35 מיליון שקל.

אוסאמה סעדי: אנחנו מעבירים מיליארדים כל הזמן.

משה שגיא: בסדר, זה לא אומר כלום.

משה שגיא: אנחנו יודעים את זה, זה לא דבר חדש.

משה שגיא: התירוץ הזה, שמעתי אותו רק היום, לגבי בג"ץ.

משה שגיא: אפשר לפתור את הבעיה הזאת עם הבג"ץ ואנחנו נתקדם.

משה שגיא: אני אומר לך ואומר להורים, ואמרתי את זה גם קודם: לא נרפה מן העניין הזה עד שהבעיה תיפתר.

משה שגיא: זה תעודת עניות לנו, אבל זה גם תעודת עניות למדינת ישראל.

אבי מימרן: שנת 2019 נגמרת, ואנחנו מדברים על תשע"ט, ואם לא נעביר עד סוף השנה נאבד את זה.

אבי מימרן: אני לא יודע אם תהיה עוד ישיבת ועדה עד סוף השנה.

אבי מימרן: תודה רבה.

עומר ינקלביץ': פניתי ליועמ"ש.

משה שגיא: אחמד טיבי, בבקשה תנהל את הישיבה עד שאחזור.

משה שגיא: ידברו עומר ינקלביץ' ועודד פורר ואז נצא להפסקה.

עומר ינקלביץ': אני רק רוצה לומר שפניתי ליועמ"ש שענה לי במכתב ובפירוש כתב שמדובר פה באפליה.

עומר ינקלביץ': אנחנו יודעים שזה עבירה על החוק אבל מדובר פה באפליה בוטה בין ילדי החינוך המיוחד לילדים הרגילים.

עומר ינקלביץ': משרד האוצר מחויב למצוא לדבר הזה פתרון.

עומר ינקלביץ': זה עבירה על החוק והיועמ"ש מכריז בזאת: מדובר פה באפליה.

עומר ינקלביץ': לא ייתכן שבמדינת ישראל נתנהל בצורה הזו, פשוט לא ייתכן.

אחמד טיבי: אני מסכים איתך.

עומר ינקלביץ': צריך למצוא לזה פתרון היום.

עומר ינקלביץ': לכן לא נעביר שום תקציב אחר למשרד החינוך אלמלא יימצא פתרון.

עודד פורר: חברים, תראו, אין צודקת מן הטענה הזו, שאנחנו טוענים אותה, כל חברי ועדת הכספים, מהיושב-ראש ועד לאחרון החברים כאן כבר תקופה ארוכה.

עודד פורר: לצערי משרד האוצר מוליך אותנו בכחש כבר תקופה ארוכה בנושא הזה.

עודד פורר: אני חייב לומר לגבי הדרישה הזו, היא פרקטית, זה נכון, הפתרון שהעלה פה חבר הכנסת מיקי לוי הוא פתרון פרקטי.

עודד פורר: רק אני רוצה לומר משהו גם לפקידי משרד האוצר וגם ליועצים המשפטיים.

עודד פורר: השיטה הזו שנוהגים בה מול ההורים כדי שיביאו איזשהו תצהיר, ומחייבים אותם לוותר על הזכויות שלהם, הזכות שלהם לעתור לבית המשפט היא זכות אזרחית שלהם, ואתם נוהגים פה כמו משפחת פשע שעושה סחיטה באיומים להורים שנמצאים במצב הכי קשה.

עודד פורר: אני רוצה למחות פה על העניין הזה, גם אם אני אומר בסוף – ואני אומר שחבר הכנסת מיקי לוי מחפש את הפתרון ואנחנו רוצים למצוא פה את הפתרון – אבל השיטה שבה נוהג משרד האוצר, על יועציו המשפטיים, אני אומר כאן, ואלה מילים קשות: היא סחיטה באיומים.

עודד פורר: אלה שיטות של משפחת פשע, לא פחות.

אחמד טיבי: תודה רבה.

אחמד טיבי: אני מבין שאין עוד דוברים ולכן בצער רב אני מסיים את הקדנציה הנוכחית שלי כיושב-ראש הוועדה.

אחמד טיבי: הוועדה יוצאת להפסקה.

משה שגיא: אני מחדש את הישיבה.

משה שגיא: היו חמש פניות שלא הצבענו עליהן, שתיים של משרד האוצר, שאנחנו לא מצביעים עליהן.

משה שגיא: כולם מבינים את המשמעות של העניין.

משה שגיא: על הדיור הממשלתי אנחנו לא מצביעים.

מיקי לוי: אתם מציעים להוריד את הדיור הממשלתי?

מיקי לוי: אולי לא נעביר את הבקשה של משרד החינוך.

מיקי לוי: שיביאו 35 מיליון שקל לחינוך המיוחד החרדי.

מרדכי יוגב: אדוני היושב-ראש, סליחה, איפה נציג המל"ג?

מיקי לוי: אני לא מעביר את הבקשה של משרד החינוך, מה יש פה לדבר.

מרדכי יוגב: אז לא נעביר את הבקשה של המשרד לביטחון פנים.

מיקי לוי: אין לי בעיה, אל תעביר.

מיקי לוי: מוטי יוגב, אתה נלחם בשביל הרב פרץ עכשיו.

מרדכי יוגב: איפה נציג המל"ג?

מרדכי יוגב: אני מבקש התייעצות סיעתית.

משה שגיא: רגע, למה?

משה שגיא: על מה התייעצות סיעתית?

מיקי לוי: עוד לא התחלנו את הדיון.

משה שגיא: לפני שאתה אומר "התייעצות סיעתית", אנחנו נושאים עכשיו באחריות על הכול.

משה שגיא: צריך לקחת בחשבון את המשמעות של כל דבר.

מרדכי יוגב: לא יעלה על הדעת שהמל"ג יתנכל למכון "לב".

משה שגיא: רבותי, אני מבקש להצביע.

משה שגיא: אנחנו דנו על הדברים האלה.

טמיר כהן: נציג המל"ג נמצא בדרך לכנסת, הוא כרגע יושב במונית, וגם נציג אגף התקציבים יחבור אליו.

מיקי לוי: מצוין.

מיקי לוי: עד שהוא יגיע לא נעביר בקשות של משרד החינוך.

מיכאל מלכיאלי: המסקנות שלי היו לאחרי הפגישה איתו, לא ללפני.

משה שגיא: אני מבקש להצביע על הבקשה של משרד המשפטים ועל הבקשה של משרד האנרגיה, לא על הדיור הממשלתי ולא על הבקשות של משרד האוצר.

ינון אזולאי: הרב גפני, לפני שמדברים על הבקשה של משרד המשפטים, אני מבקש להגיד מילה, וביקשתי הצעה לסדר עוד בהתחלה.

ינון אזולאי: אתמול מח"ש, המחלקה לחיפוי שוטרים, הודיעה שהיא סוגרת את התיק על הילד יענקי רוזנברג, על ההתעללות שהוא עבר על ידי שוטר.

ינון אזולאי: אני מאמין ומקווה, וגם יודע שרוב השוטרים במדינת ישראל הם אנשים טובים וראויים, אבל בכל מקום יש שוליים, והמקרה שאירע ליענקי רוזנברג – זה קרה לאחרונה להרבה ילדים עם צרכים מיוחדים, ובמיוחד שזה נופל במגזר החרדי.

ינון אזולאי: מעניין איך זה קורה, כנראה שולחים את אותם שוטרים אל אותן הפגנות ופשוט מתעללים.

ינון אזולאי: ראינו כיצד הוא הוכה עד זוב דם.

ינון אזולאי: לא מובן למה מח"ש, המחלקה לחיפוי שוטרים, החליטה לחפות על זה ולסגור את התיק, לא מובן.

ינון אזולאי: הדבר כואב ומביך את המשטרה.

ינון אזולאי: המשטרה לא מצאה לנכון להוציא אפילו התנצלות, וכך גם לא מח"ש.

ינון אזולאי: עוד מגנים על אותו שוטר שאין מקומו במשטרה, אין מקומו בכלל בחברה הישראלית, הוא צריך להיות במקום אחר לגמרי, בכלא, אדם שכך מזיק.

ינון אזולאי: ובמיוחד ביום הזה שאנחנו מדברים על החינוך המיוחד, אני חושב שבושה וחרפה למשטרת ישראל שהיא מחזיקה אדם כזה.

ינון אזולאי: אני מדגיש, לא כל השוטרים כך.

ינון אזולאי: רוב השוטרים במדינת ישראל עושים עבודתם נאמנה, משתדלים לעשות עבודתם נאמנה, אבל הגיע הזמן שאת סרח העודף הזה ידעו להוציא מן המשטרה.

מיקי לוי: אני מציע לך לסיים פה את הישיבה, לרדת למשרד ולשלוח ערעור ותלונה.

ינון אזולאי: הגשתי תלונה למח"ש ועד היום לא קיבלתי מענה.

מיקי לוי: אני מציע שתשלח ליועץ המשפטי לממשלה, שיהיה חייב לבדוק את זה.

ינון אזולאי: אני מקבל את מה שאתה אומר.

מס' 08-015: הצבעה

מס' 08-015: נגד –

מס' 08-015: בקשה מס' 08-015 אושרה.

משה שגיא: הבקשה של משרד המשפטים אושרה.

אחמד טיבי: אני מתנגד.

אחמד טיבי: רוויזיה בבקשה.

מיכאל מלכיאלי: אני מבקש הסבר של הרוויזיה.

משה שגיא: בבקשה, אתה יכול להסביר, אבל בקצרה.

משה שגיא: דיברנו על זה כמה פעמים.

אחמד טיבי: יש כמה נושאים שתלויים ועומדים מול משרד המשפטים.

אחמד טיבי: הנושא הרגיש והחשוב ביותר הוא ההחלטה של הוועדה המסדרת להעביר לוועדת הכספים את ההסתייגות שלי שעברה על איום בהקפאת חוק קמיניץ.

אחמד טיבי: כולם הסכימו להקפאה.

אחמד טיבי: בינתיים השר עוד לא נקט עמדה.

אחמד טיבי: הוא שלח מכתב לא ברור, בלי התחייבויות.

מיקי לוי: באמת הגיע הזמן שיהיה בית משפט בטייבה.

מיקי לוי: אני אומר את זה ברצינות, אחמד.

אחמד טיבי: השרה שקד הודיעה אז.

אחמד טיבי: לכן, אדוני, אני מבקש רוויזיה, והם ימשיכו להיות בקשר איתנו.

אחמד טיבי: הרי יש שם דברים שעומדים, כמה הצעות חוק שצריך להביא לפה.

אלעזר שטרן: אני מצטרף לרוויזיה.

משה שגיא: ביקשתי מוועדת ההסכמות, ביקשתי מטמיר כהן שיפנה בכתב, על מה שהעלית באותו לילה, אני מבקש שיתקיים על זה דיון.

משה שגיא: אמרתי שאני מבקש מוועדת ההסכמות, אני רוצה לקיים דיון על מה שאחמד טיבי העלה.

מיקי לוי: מקובל, אני עם אחמד טיבי בעניין הזה.

משה שגיא: אני מקווה שאקבל אישור ואעלה את זה לדיון כמה שיותר מהר.

אחמד טיבי: אם לא תקבל אישור זה יהיה הפרה של כל ההבנות.

אחמד טיבי: יש לנו כלים.

משה שגיא: נכון, בטח שיש.

אחמד טיבי: הפעם אני משחרר.

משה שגיא: מי בעד אישור ההודעה של משרד האנרגיה?

משה שגיא: ירים את ידו.

משה שגיא: מי נגד?

משה שגיא: מי נמנע?

משה שגיא: בעד – רוב

משה שגיא: נמנעים – בקשה מס' 34-017 אושרה.

משה שגיא: הבקשה של משרד האנרגיה אושרה.

משה שגיא: בנושא העודפים של משרד החינוך.

שי ליפשיץ: צריך להקפיא את העברת העודפים של משרד החינוך עד שנסכים.

משה שגיא: הבנו, מספיק.

משה שגיא: בקשה מס' 20-029.

אורלי ליימן עיני: הפנייה נועדה להעביר סך של 294 מיליון משנת התקציב 2018 לשנת התקציב 2019 מן העודפים המחויבים.

משה שגיא: משה שגיא, הולך להיות פה רוב נגד ההעברה הזאת.

משה שגיא: אני מצביע.

משה שגיא: אני מבקש שתסביר מה ההשלכות של העניין הזה.

משה שגיא: לי יש אידיאולוגיה – לא אידיאולוגיה, זה מילה גדולה מדי – אני חושב שלא צריך לעצור את המדינה, אני חושב שהמשרדים צריכים לעבוד, ולכן אצביע בעד אפילו שאני אפול בהצבעה.

משה שגיא: אני מבקש בכל זאת שתסביר לחברי הוועדה מה המשמעות של העניין, לְמה הפנייה הזאת נועדה ומה יקרה אם היא לא תעבור.

משה שגיא: בבקשה.

משה שגיא: יש פה מספר העברות שמונחות בעודפים מחויבים.

משה שגיא: ככלל אם הפנייה הזאת לא עוברת היום, יש מערכת תשלומים של המשרד שמעבירה תשלומים לרשויות המקומיות ולבעלויות החינוך בהיקף של 2 מיליארד שקל בחודש דצמבר, בין היתר לבתי ספר בחטיבה העליונה, במוסדות במוכש"ר רגיל וחינוך מיוחד, שלא יקבלו את התקציב במידה והפנייה לא תעבור היום מפני שהמערכת הזאת צריכה להיסגר, על מנת שנוכל להעביר את התשלומים לרשויות לפני סוף החודש.

משה שגיא: עומדים פה על הפרק הרבה מאוד דברים, כל מערכת החינוך למעשה, כל ההעסקה של דצמבר, בהיקף של 2 מיליארד שקל נמצאת בספק.

עומר ינקלביץ': בואו נמצא פתרון.

משה שגיא: אני אפרט מה כלול בפנייה הזאת.

משה שגיא: כלולים בה תקציבים לילדים בסיכון; כלולים בה תקציבים לכל תוכניות המיעוטים, עודפים מחויבים, שהיו בשנת 18 ועברו לשנת 19; יש פה תקציבים להתקשרויות של כל מיני גורמים במשרד לפעולות חינוכיות, שהתחילו בתחילת שנת הלימודים תשע"ט והתגלגלו לחודשים ינואר–אוגוסט.

משה שגיא: אני רוצה לציין ולהצביע מה מהות העודפים של המשרד באופן עקרוני.

משה שגיא: מאחר ומשרד החינוך פועל לפי שנת לימודים שנפרשת על פני שתי שנות תקציב, וההתקשרויות לשנת לימודים מתחילות בספטמבר וחוצות לשנת התקציב הבאה, אנחנו צריכים לשריין את הסכומים בגין ינואר–אוגוסט במסגרת השנה הקודמת.

משה שגיא: חלק ניכר מתוך העודפים המחויבים הם בגין הפעולות שמשוריינות לתש"ף, לתקופה של ינואר–אוגוסט.

משה שגיא: גורם נוסף לעודפים זה פניות שהגיעו בזמן מאוחר בשנה הקודמת, לקראת סיום שנת התקציב, ולא ניתן היה לשלם את התשלומים והן חויבו ומבוצעות במהלך שנת הלימודים.

משה שגיא: כרגע אם העודפים האלה לא יעברו אז יהיו ספקים ויהיו תוכניות במשרד שנצטרך לעצור ולא לשלם להם את התשלומים האלה.

מיקי לוי: תודה רבה על ההסבר המלומד.

מיקי לוי: אנחנו מכירים את זה כי רובנו כאן ותיקים בוועדת הכספים.

מיקי לוי: אני יכול להגיד שמתפקידי במשרד האוצר אני מכיר את זה היטב.

מיקי לוי: צר לי על העניין הזה.

מיקי לוי: זה לא נגדך.

מיקי לוי: השר שלך היה צריך, ביחד עם שר האוצר, לדאוג לחינוך המיוחד.

מיקי לוי: כל הסיפור של החינוך המיוחד הוא 35 מיליון שקלים, זה כל הסיפור.

מיקי לוי: אני לא נגד החינוך.

מיקי לוי: אני נגד כל ה"מסחרה" הזאת והביזנס הזה.

משה שגיא: מי שייפגע, יש פה 270 מיליון שקל לסייעות.

שי ליפשיץ: תתבייש לך.

משה שגיא: אני אוציא אותך, זה לא בסדר.

משה שגיא: אל תצעק על פקיד בממשלה.

משה שגיא: הוא לא קובע מדיניות.

מיקי לוי: אנחנו מבינים את הרגישות ואנחנו יודעים מה ייפגע.

מיקי לוי: אנחנו מתחננים כבר יותר מחצי שנה, כל חברי הכנסת, כולל היושב-ראש, יותר מחצי שנה אנחנו מתחננים למצוא פתרון.

עודד פורר: גם שר החינוך התחייב.

מיקי לוי: שר החינוך התחייב, שר האוצר התחייב.

מיקי לוי: הגענו ליום האחרון, לא נשארה לנו תחמושת.

מיקי לוי: 35 מיליון שקל לחינוך המיוחד והכול נפתר.

מיקי לוי: עד 12 בלילה יש לנו זמן, אני מוכן לעבוד באופן רצוף, אין לי בעיה.

מיקי לוי: לא יעבור תקציב החינוך.

מיקי לוי: חבריי חברי הכנסת ביחד איתי בעניין הזה.

עומר ינקלביץ': לגמרי.

עומר ינקלביץ': חייבים למצוא פתרון.

משה שגיא: בפנייה הגדולה של המשרד יש 400 מיליון שקל לחינוך המיוחד, תשלום לסייעות ולליווי תלמידים בחינוך המיוחד.

מיקי לוי: אין בעיה.

שי ליפשיץ: למה ילדים מסוימים לא מקבלים?

מיקי לוי: לא, לא, לא.

מיקי לוי: אתם מקלקלים לי, האמן לי.

עומר ינקלביץ': צריך למצוא פתרון ואנחנו מודעים לכך שגם ילדינו נפגעים כאשר לא מעבירים העברות תקציביות כאלה.

עומר ינקלביץ': זה כואב לכולנו.

משה שגיא: עוד מישהו רוצה להתייחס?

משה שגיא: תודה רבה.

משה שגיא: אני מבקש לקיים דיון על נושא החינוך המיוחד ממש בימים הקרובים.

משה שגיא: נבקש מוועדת ההסכמות את הדיון הזה, במיוחד אם תעבור או לא תעבור ההעברה.

משה שגיא: הדיון הזה יתקיים.

משה שגיא: נבקש מוועדת ההסכמות, מלבד מה שביקשנו לגבי הנושא של אחמד טיבי, לקיים דיון על החינוך המיוחד.

משה שגיא: דיבר איתי עכשיו חיים ביבס על השלטון המקומי.

משה שגיא: הוא אומר שהעצירה של הנושא הזה, פוגעים בחינוך באמצעות זה שלא מאשרים את התקציב של החינוך.

משה שגיא: הוא אומר שהוא מבקש שאגיד בשמו לחברי הכנסת: המשמעות של העניין היא משמעות קשה אם העודפים האלה לא עוברים.

משה שגיא: במקביל יש מכתב של ההורים, שכותבים שאם הבעיה הזאת תיפתר הם לא ימשיכו את העתירה לבג"ץ.

משה שגיא: התירוץ של אגף התקציבים, שיש עתירה לבג"ץ, לא רלוונטי יותר כי יש מכתב של ההורים.

משה שגיא: מיקי לוי, אתה גם קיבלת העתק מן המכתב.

משה שגיא: המציאות הזאת יורדת מסדר היום.

משה שגיא: אנחנו צריכים לקיים את הדיון הזה.

מיכאל מלכיאלי: מה יורד מסדר היום?

משה שגיא: הטיעון שלהם יורד מסדר היום.

עודד פורר: אני נשען על זה.

עודד פורר: היות ויש את המכתב של ההורים אנחנו צריכים להגיד למשרד האוצר: הנה, זה מה שאתם אמרתם למיקי לוי.

משה שגיא: דיבר איתי הנשיא ודיבר איתו יאיר לפיד והוא הולך לדבר עם אגף התקציבים.

משה שגיא: בהתחלה הוא אמר לי שאמרו לו א', ב', ג'.

משה שגיא: זה לא רלוונטי בכלל.

משה שגיא: אמרתי לו: היית כאן ביחד איתנו, אתה יודע שלא יפגעו במוסד הנשיאות.

משה שגיא: מדובר על כך שהם אומרים שאין כסף – לי הם אומרים את האמת.

משה שגיא: אתמול ישבתי איתם וזה מה שהם אמרו.

משה שגיא: אני מבקש להצביע על העודפים האלה.

משה שגיא: בכל מקרה, במידה והעניין הזה לא יעבור אני כמובן אגיש רוויזיה ואנחנו נקיים דיון גם על נושא החינוך המיוחד.

משה שגיא: יש לנו בעיה להשאיר את המצב הזה כך בגלל שלפי דעתי יש בעיה של חוסר אחריות.

משה שגיא: בכל מקרה, נקיים את הדיון הזה ולא נרפה עד שהבעיה הזאת תיפתר.

מרדכי יוגב: משה שגיא, אתה נציג משרד החינוך פה.

מרדכי יוגב: אני מכיר את הסוגיה הזאת מהצד של עבודה ורווחה בשעה שלפני כשנה וחצי קיבלו את ההחלטה להעברת הילדים לחינוך משלב יותר מאשר לחינוך המיוחד.

מרדכי יוגב: בעצם עשו את זה ללא הקצאה של סייעות או הכשרה של כוח אדם.

מרדכי יוגב: זה לא בעיה שנוצרה עכשיו, זו בעיה ארוכת-טווח.

מרדכי יוגב: בעצם יצרו פגיעה בחלק מן הילדים של החינוך המיוחד.

מרדכי יוגב: לכן צריך לעשות כל מאמץ שהדבר הזה כן ייפתר.

מרדכי יוגב: אני גם בעד מה שאמר פה משה גפני, כן להצביע בעד כדי לא לפגוע בתקציבי החינוך.

מרדכי יוגב: יחד עם זאת, ימצא יושב-ראש הוועדה מועד לדיון – ייתכן שביום ראשון אפשר להתכנס עדיין, אני לא יודע אם זה אפשרי – כדי שזה כן ייפתר.

מרדכי יוגב: כולנו פה מקבלים פניות, כל אחד מכיר לפחות כמה משפחות מכל המגזרים, יהודים וערבים, לגבי ילדים שנמצאים במצוקות, ילדים על הרצף האוטיסטי, ילדים אחרים.

מרדכי יוגב: זה חוצה את כל המפלגות כאן.

מרדכי יוגב: צריך למצוא דרך לפתור את זה בלי לעכב.

מרדכי יוגב: אני מקבל את דעתו של היושב-ראש ולא רוצה לעכב תקציבי חינוך בכל הארץ בשום מקרה.

אלעזר שטרן: למה אי אפשר להגיד את מה שאמרת גם בעניין המל"ג?

אלעזר שטרן: אם הנושא הזה כל כך חשוב.

משה שגיא: את הבקשה של המל"ג אישרנו.

משה שגיא: יש על כך רוויזיה.

אלעזר שטרן: אני מבין אבל היום עוד ארוך.

אלעזר שטרן: למה לא יתקנו את זה היום?

אלעזר שטרן: הם מתמוטטים כבר, הרשויות התמוטטו, אבל הם לא צריכים להתמוטט.

עומר ינקלביץ': אסור לשכוח שזה עברה על החוק.

משה שגיא: בכל מקרה אגיש רוויזיה ואנחנו נקיים את הדיון הזה ולא נרפה ממנו.

מיכאל מלכיאלי: הרב גפני, מצד אחד אנחנו מקבלים את מה שאתה אומר, ונאמר שיש כאן הרבה בקשות של הרשויות.

משה שגיא: עזוב רשויות.

משה שגיא: כל השלטון המקומי.

מיכאל מלכיאלי: מצד שני אנחנו רואים את הסחבת המתמשכת.

אלעזר שטרן: מתי תראה?

משה שגיא: מלכיאלי, הם לא אומרים אמת.

משה שגיא: זה תירוץ.

משה שגיא: לי לא אמרו תירוץ.

מיכאל מלכיאלי: ועוד דבר, שאתה מגיש רוויזיה.

מיכאל מלכיאלי: בכל מקרה שנוכל לדון, שגם אם נאשר את זה עכשיו זה לא אישור סופי אלא לדיון מחודש.

אלעזר שטרן: אבל אם תהיה רוויזיה, אם ממילא רוויזיה מצריכה דיון – לא הבנתי.

משה שגיא: בגלל שאחר כך זה מתחיל להיות בעיה יותר גדולה.

אלה האפשרויות היחידות שיש לנו.

משה שגיא: אנחנו בכל מקרה נערוך דיון על החינוך המיוחד.

משה שגיא: אני מבקש, בלי קשר לעניין הזה, מוועדת ההסכמות אישור לקיים את הדיון הזה.

אלעזר שטרן: אבל בכל מקרה לא תוכל להעביר את תקציב החינוך אם יש רוויזיה.

משה שגיא: אני יכול.

משה שגיא: אפשר לבטל את הרוויזיה.

אלעזר שטרן: זה בדיוק מה שאני אומר.

אלעזר שטרן: אז מה עשינו?

משה שגיא: לא עשינו כלום מבחינה טכנית, אבל עשינו בזה שעכשיו זה לא ירד מסדר היום.

משה שגיא: זה יהיה על סדר היום של הוועדה והם יבואו לפה.

שי ליפשיץ: אבל אנחנו בשעת נעילה.

משה שגיא: תעשה לי טובה, באמת, כך לא מנהלים מדינה, ועם כל הכבוד, בסדר.

מיכאל מלכיאלי: הדיון על הרוויזיה יתקיים בדיון שוועדת ההסכמות עושה?

משה שגיא: לא.

משה שגיא: הדיון על הרוויזיה מתקיים בלי ועדת ההסכמות.

משה שגיא: הוא מתקיים.

משה שגיא: אני מבקש מוועדת ההסכמות, גם אם אנחנו מחליטים בלי רוויזיה – אני מגיש רוויזיה, אבל גם אם אנחנו מחליטים בלי רוויזיה אני מבקש לקיים את הדיון הזה.

משה שגיא: אני לא הולך לשום מקום.

משה שגיא: הדיון הזה צריך להתקיים.

מיכאל מלכיאלי: מתי יתקיים דיון על הרוויזיה הזאת?

משה שגיא: נראה, נחליט.

משה שגיא: אני לא יודע, אין לי תשובה לשאלה הזאת.

שי ליפשיץ: זאת אומרת שזה לא יעבור השנה.

שי ליפשיץ: זה בלוף.

משה שגיא: אני עובר להצבעה על בקשה מס' 20-029 של משרד החינוך.

ינון אזולאי: אני מבקש התייעצות סיעתית.

משה שגיא: התייעצות סיעתית של 5 דקות.

משה שגיא: רבותי, אנחנו עוברים לפניות.

משה שגיא: אני לא מצביע עכשיו על ההודעות.

מרדכי יוגב: אדוני היושב-ראש, איפה נציג המל"ג?

משה שגיא: הפנייה הראשונה בחוברת מספרה 10–11 – של משרד האוצר.

משה שגיא: אני מבקש לא לדון עליה.

עודד פורר: אני מציע שבאופן סיסטמתי לא נאשר את אותן בקשות - - -

משה שגיא: אין שום דבר סיסטמתי.

משה שגיא: כל דבר עומד על השולחן וכל אחד ייקח אחריות.

מרדכי יוגב: אם משרד האוצר אשם בעניין החינוך של הילדים המיוחדים אז לא נאשר את בקשות משרד האוצר.

משה שגיא: בעמוד 5, פנייה מס' 202 – משרד המשפטים.

משה שגיא: מי מסביר?

אסף וקסלר: הפנייה התקציבית נועדה לתקצוב סך של 27,513 אלפי ש"ח בהוצאה מותנית בהכנסה בהתאם לתחזית ביצוע ההכנסות של יחידות משרד המשפטים וביצוע שינויים פנימיים בתקציב המשרד.

אסף וקסלר: להלן עיקרם: תקצוב תשלומי בינוי מבנה משרד המשפטים בקריית הלאום בסך 33,303 אלפי ש"ח בהתאם להתקדמות הפרויקט ולאבני דרך שנקבעו מראש; תקצוב פרויקט מחשוב ברשות לאיסור הלבנת הון בסך 10,000 אלפי ש"ח בהוצאה מותנית, בהתאם להחלטת מועצת החילוט; תקצוב פעילות פרקליטות המדינה בסך 18,100 אלפי ש"ח בהתאם לקצב הביצוע בפועל: כוח אדם, תפעול שוטף, מחשוב, היחידה למיקור חוץ; תקצוב פעילות הסיוע המשפטי בסך 6,226 אלפי ש"ח בהוצאה ו-10,000 אלפי ש"ח בהוצאה מותנית בהכנסה עבור תשלום לעורכי דין מייצגים.

משה שגיא: יש שאלות?

משה שגיא: מי בעד אישור הפנייה?

משה שגיא: ירים את ידו.

משה שגיא: מי נגד?

משה שגיא: מי נמנע?

משה שגיא: בעד – רוב

משה שגיא: נמנעים – פנייה מס' 202 אושרה.

משה שגיא: הפנייה אושרה.

אחמד טיבי: רוויזיה.

אחמד טיבי: לפני שעה קלה דיבר איתי שר המשפטים.

אחמד טיבי: הוא אמר שהוא סימפטי לעניין חוק קמיניץ.

עודד פורר: זה ציטוט מדויק?

אחמד טיבי: מדויק.

עודד פורר: כלומר שר המשפטים סימפטי, זאת הכותרת.

אחמד טיבי: לא אמרתי את זה.

אחמד טיבי: התקשר השר אוחנה ואמר שהתקציב הזה נחוץ לו לעניינים פנימיים.

אחמד טיבי: אמרתי: חוק קמיניץ זה ציפור הנפש.

אחמד טיבי: יש הסכם, יש החלטה, יש הצבעה של הוועדה המסדרת, ושאתה שלחת מכתב.

אחמד טיבי: הוא אמר שהוא עוד לא קבע עמדה, למרות שהוא סימפטי לנושא הזה.

אחמד טיבי: הייתה הצבעה על הסעיף הקודם ועשינו רוויזיה.

אחמד טיבי: אני אנהג כאן באותו אופן.

אחמד טיבי: הייתה הצבעה ואני רוצה רוויזיה גם בגלל חוק קמיניץ וגם בגלל בית המשפט בטייבה.

אחמד טיבי: תודה, אדוני.

משה שגיא: תודה רבה.

משה שגיא: פנייה מס' 225 – הוצאות פיתוח.

אמיר מוריץ: פנייה תקציבית זו נועדה לתגבר את תקציב ההרשאה להתחייב של רשות המסים בסך 104,000 אלפי ש"ח לצורך היערכות רשות המסים להקמת שירות לקוחות מרכזי ושדרוג מערך המחשוב של רשות המסים.

אמיר מוריץ: כמו כן, תגבור תקציב ההרשאה להתחייב של מרכבה בסך של 23,229 אלפי ש"ח.

אמיר מוריץ: אדוני היושב-ראש, הפנייה עוסקת ברשות המסים ולא בתקציב משרד האוצר.

משה שגיא: צריך להצביע על זה כי זה דבר שנועד בשביל האנשים.

עודד פורר: יותר קל לי לעצור הקצבות למשרד האוצר ולא למשרד החינוך.

מרדכי יוגב: הבעיה של הילדים המיוחדים היא לא בעיה רק של החינוך, היא בעיה של האוצר.

מרדכי יוגב: לכן אין טעם – זה גם ידפוק את הרשויות המקומיות.

מרדכי יוגב: אני מקבל את דעת חשב משרד האוצר שדיבר איתנו.

מיקי לוי: אל תתנגדו לזה.

מיקי לוי: זה שירות לקוחות.

מיקי לוי: זה לטובת הציבור.

עודד פורר: אנחנו עוצרים את ההעברה השנייה של משרד האוצר שנוגעת למס רכוש.

עודד פורר: תמיד יש מישהו שנפגע.

מיקי לוי: אתה רוצה לא להעביר - - - במודיעין?

מיקי לוי: אין לי בעיה, תגידו שאתם לא רוצים.

מרדכי יוגב: מיקי לוי, אנחנו איתך, אבל צריך להבין שמי שמעכב את התקציב של משרד החינוך והילדים המיוחדים - - -

עודד פורר: אנחנו עוצרים העברה אחרת של משרד האוצר.

משה שגיא: מי בעד פנייה מס' 225?

משה שגיא: ירים את ידו.

משה שגיא: מי נגד?

משה שגיא: מי נמנע?

משה שגיא: בעד – רוב

משה שגיא: נמנעים – פנייה מס' 225 אושרה.

משה שגיא: הפנייה אושרה.

משה שגיא: אנחנו עוברים לעמוד 16, פניות מספר 226–227 – רשויות פיקוח.

אביגיל ונקרט: הפנייה נועדה להעברת סכום של 750 אלפי ש"ח ממערך הסייבר הלאומי לתוכנית 543601: רשות שוק ההון, לשם יישום החלטת ממשלה מס' 2443, שעניינה מימון יועצי סייבר במשרדי הממשלה.

אביגיל ונקרט: כמו כן, הפנייה נועדה לביצוע של שינויים פנימיים בסעיף 54, בסך של 7,500 אלפי ש"ח.

משה שגיא: תודה רבה.

משה שגיא: מי בעד אישור הפניות?

משה שגיא: ירים את ידו.

משה שגיא: מי נגד?

משה שגיא: מי נמנע?

משה שגיא: בעד – רוב

משה שגיא: נמנעים – פניות מס' 226–227 אושרו.

משה שגיא: הפניות אושרו.

משה שגיא: אנחנו עוברים לעמוד 23, פניות מס' 230–234 – משרד האנרגיה.

הלאל חלאילה: עיקרי הפנייה הם תקצוב סכום של 25,400 אלפי ש"ח בהתאם להחלטת ממשלה מס' 1113 ובהתאם להחלטת ממשלה מס' 3954, שעניינן הרחבת שיתוף הפעולה עם הממשל האמריקאי בתחום האנרגיה וייצור חשמל בתחום האנרגיה המתחדשת.

הלאל חלאילה: תקצוב סכום של 15,078 אלפי ש"ח עבור מערכת תרועה במכון הגיאולוגי.

משה שגיא: תודה רבה.

משה שגיא: מי בעד אישור הפניות?

משה שגיא: ירים את ידו.

משה שגיא: מי נגד?

משה שגיא: מי נמנע?

משה שגיא: בעד – רוב

משה שגיא: נמנעים – פניות מס' 230–234 אושרו.

משה שגיא: הפניות אושרו.

משה שגיא: עמוד 35, פניות מס' 284–287 – משרד החקלאות.

טובה ווסר: הפנייה נועדה להעברת סכום של 32 אלפי ש"ח בהוצאה ו-11,000 בהרשאה להתחייב לרשות לפיתוח ההתיישבות הבדואית בנגב וליחידה לשילוב האוכלוסייה הבדואית במשרד החקלאות.

טובה ווסר: התקציב נועד לפיתוח תשתיות תומכות הסדרה ועבור חינוך בלתי פורמלי ועידוד תעסוקה, בהתאם להחלטת ממשלה מס' 2397.

משה שגיא: מי בעד אישור הפניות?

משה שגיא: ירים את ידו.

משה שגיא: מי נגד?

משה שגיא: מי נמנע?

משה שגיא: בעד – רוב

משה שגיא: נמנעים – פניות מס' 284–287 אושרו.

משה שגיא: הפניות אושרו.

אחמד טיבי: אני רוצה להסביר.

אחמד טיבי: מדובר בפנייה חשובה.

אחמד טיבי: למרות ההתנגדות העקרונית שלנו למה שקרוי "הרשות לפיתוח ההתיישבות הבדואית", אבל ההעברות הן לפיתוח תשתיות תומכות הסדרה במועצת אל קסום ונווה מדבר, שחברי מנסור עבאס ציין אתמול את התמיכה שלנו; העברת 15 מיליון ש"ח לסבסוד פיתוח מגרשים ברהט, ערוער, תל שבע, לקיה וחורה בהתאם להחלטת ממשלה מס' 1527; וגם תקצוב לפעילות---

משה שגיא: תגיד לי, כמה מנדטים אתה רוצה?

משה שגיא: ...

משה שגיא: כל הכבוד לך.

משה שגיא: אני מודה לך.

משה שגיא: רבותי, הגיעו נציגי המל"ג.

משה שגיא: אני מבקש, כפי שקבענו, שאתם תצאו ותשבו איתם.

משה שגיא: אם יהיו פה פניות שהן שנויות במחלוקת לא אצביע עליהן עד שתסיימו.

אחמד טיבי: מי הוא נציג המל"ג?

אחמד טיבי: מה התואר שלו?

נדב שמיר: אני סגן היועצת המשפטית במל"ג.

משה שגיא: תצאו.

משה שגיא: אתם יכולים לשבת בחדר שלי.

משה שגיא: מלכיאלי, אם יהיו פניות שהן שנויות במחלוקת, שהן לא בהסכמה – אחכה לכם.

אחמד טיבי: מלכיאלי, תייצג אותי בשלב הזה.

משה שגיא: פנייה מס' 303 – משרד הרווחה.

נתנאל אושרי: הפנייה נועדה לתקצוב שמונה תקנים למשרד הרווחה, חמישה בהתאם להחלטת הממשלה 4462: סיוע לשורדות זנות, ועוד שלושה להקמת מערך אבטחה לעובדות סוציאליות ברשויות המקומיות.

משה שגיא: תודה.

משה שגיא: מי בעד אישור הפנייה?

משה שגיא: ירים את ידו.

משה שגיא: מי נגד?

משה שגיא: מי נמנע?

משה שגיא: בעד – רוב

משה שגיא: נמנעים – פנייה מס' 303 אושרה.

משה שגיא: הפנייה אושרה.

משה שגיא: פניות מס' 338–340 – משרד המשפטים.

אסף וקסלר: הפנייה התקציבית נועדה להעברת סך של 66,744 אלפי ש"ח בהוצאה ולתקצוב סך של - - -

משה שגיא: יש שם גם את בתי הדין השרעיים.

אסף וקסלר: הפנייה התקציבית נועדה להעברת סך של 66,744 אלפי ש"ח בהוצאה ולתקצוב סך של 8,500 אלפי ש"ח בהוצאה מותנית בהכנסה, בהתאם לתחזית ביצוע של יחידות משרד המשפטים, התאמת תקציב שכר ולביצוע שינויים פנימיים בתקציב המשרד.

אסף וקסלר: להלן עיקרם: תקצוב מטה משרד המשפטים בסך של 13,329 אלפי ש"ח לצורך תקצוב עלויות אבטחה במשרד המשפטים, וכן לצורך תקצוב עלויות תפעול שוטפות; תקצוב פעילות הרשות לרישום והסדר מקרקעין בסך של 5,000 אלפי ש"ח לאור החלטת ממשלה מס' 3790, שעניינה צמצום פערים חברתיים-כלכליים ופיתוח כלכלי במזרח ירושלים.

אסף וקסלר: בהחלטה הנ"ל נדרשת הרשות לרישום והסדר זכויות מקרקעין לבצע הליכי רישום והסדר הנדרשים להסדרת שטחי מקרקעין במזרח ירושלים; תקצוב פרויקט מחשוב בפרקליטות בסך 5,000 אלפי ש"ח לצורך ביצוע שינויים פנימיים ושיפורים בתוכנה.

משה שגיא: תודה רבה.

משה שגיא: מי בעד אישור הפניות?

משה שגיא: ירים את ידו.

משה שגיא: מי נגד?

משה שגיא: מי נמנע?

משה שגיא: בעד – רוב

משה שגיא: נמנעים – פניות מס' 338–340 אושרו.

משה שגיא: הפניות אושרו.

אחמד טיבי: רוויזיה.

אלעזר שטרן: אני גם מבקש רוויזיה.

משה שגיא: אז גם אתה מבקש רוויזיה, אבל זה משהו אחר מבקשת הרוויזיה של חבר הכנסת טיבי.

אלעזר שטרן: לא, לגבי אותה החלטה.

משה שגיא: רבותי, אנחנו עוברים עכשיו לפנייה של משרד החינוך, בעמוד 56.

משה שגיא: בפנייה הזאת יש כמה דברים שאין אותם בעודפים.

משה שגיא: בין היתר יש פה את נושא ארגוני הנוער, יש פה דברים כמו הסעות – נושאים שהם חיוניים.

משה שגיא: אם אתם אומרים שלא, שיש להשאיר את זה להצבעה על העודפים, בסדר, אבל זה סיפור אחר לחלוטין.

משה שגיא: עצרנו את העודפים בינתיים, כלומר לא הבאתי להצבעה.

משה שגיא: זה הסעות, זה ארגוני נוער.

ז מיקי לוי: זה לא ה-300 מיליון שקלים הגדול.

משה שגיא: פניות מס' 365–372, 378 ו-382.

משה שגיא: מי בעד אישור הפניות?

מיקי לוי: רגע, אני לא רוצה להתבלבל.

מיקי לוי: יש תקציב חינוך גדול, שמשה שגיא דיבר עליו, וזה תקציב חינוך נוסף, של ההסעות?

משה שגיא: לא רק ההסעות אלא גם ארגוני הנוער, מה שדיברנו עליו בכל השבוע.

משה שגיא: את הפנייה ההיא לא הבאתי להצבעה.

מיקי לוי: אני מחזיק את הפנייה ההיא כבת ערובה, את מה שמשה שגיא דיבר עליו מקודם.

משה שגיא: תודה רבה.

משה שגיא: מי בעד אישור הפניות?

משה שגיא: ירים את ידו.

משה שגיא: מי נגד?

משה שגיא: מי נמנע?

משה שגיא: בעד – רוב

משה שגיא: נמנעים – פניות מס' 365–372, 378 ו-382 אושרו.

משה שגיא: הפניות אושרו.

משה שגיא: אנחנו עוברים לעמוד 77.

משה שגיא: חוצפה להביא את כל הפניות האלה בסוף השנה.

עודד פורר: לגבי הפנייה בעמוד 77 אני מבקש לא להצביע, ואם כן אז להצביע נגד.

אמיר מוריץ: חלק מן הפנייה הקרובה הוא כסף שעובר למס רכוש.

משה שגיא: אל תתערב.

משה שגיא: למה הבאתם את זה עכשיו?

משה שגיא: למה לא הבאתם את זה באפריל?

משה שגיא: מה, לא היינו פה?

משה שגיא: אמיר מוריץ, אל תתערב.

משה שגיא: אסור לי לצעוק עליך, אתה פקיד מוכשר והכול בסדר.

משה שגיא: ההתנהלות שלכם היא הפקרות, הפקרות.

משה שגיא: עכשיו מביאים כאלה ערמות של חוברות כדי שלא אוכל לעשות עם זה סדר?

משה שגיא: בושה וחרפה.

משה שגיא: לא אתה אלא הממונים עליך.

משה שגיא: אני מדלג על זה.

משה שגיא: זה בקשה של משרד האוצר ואני מדלג עליה.

משה שגיא: בושה עכשיו להביא את זה ברגע האחרון.

משה שגיא: עוד מגיעות פניות.

ינון אזולאי: אבל הם תמיד אומרים שזה תקוע אצלך.

משה שגיא: הכול תקוע אצלי.

משה שגיא: ..

עודד פורר: בנושא של משרד הביטחון הודיעו לבעלי עסקים שבגלל ועדת הכספים אין תקציב, למרות שזה תקוע אצל משרד האוצר.

ינון אזולאי: בשבוע שעבר דיברתי עם מזכיר הממשלה על הפניות.

ינון אזולאי: כשאמרו שמשרד האוצר הביא את כל הפניות אמר מזכיר הממשלה: משרד האוצר בכלל לא פנה אליי כדי שאני אעשה את זה.

משה שגיא: בעמוד 86, פנייה מס' 392 – המשרד לביטחון פנים.

אסף וקסלר: הפנייה התקציבית נועדה להעברת 27 שיאי כוח אדם ל-324 חודשי עבודה בתקציב המשרד לביטחון פנים עבור מתמחים לעריכת דין במשרד לביטחון פנים ומשרות אמון בלשכת השר והמנכ"ל.

עודד פורר: אדוני, אני רוצה הבהרה.

עודד פורר: מדובר פה על פנייה בנושא משרות אמון בלשכת השר והמנכ"ל.

עודד פורר: עם כל הכבוד, אני לא בטוח שזה עכשיו המקום.

משה שגיא: שיסבירו.

מיקי לוי: זה שוטרים?

מיקי לוי: זה כוח אדם מבחוץ?

אסף וקסלר: מדובר בכוח אדם ללשכת השר וללשכת המנכ"ל, משרות אמון.

אסף וקסלר: הפנייה אושרה על ידי נציבות שירות המדינה בהתאם להנחיות חוזרים.

עודד פורר: אני נגד.

מיקי לוי: אני איתו.

עומר ינקלביץ': גם אני.

עומר ינקלביץ': אלה משרות אמון.

עומר ינקלביץ': זה מיותר.

משה שגיא: אתם נגד?

משה שגיא: אז אני לא מביא להצבעה.

עודד פורר: יביאו לכאן משרות אמון, אבל לחינוך המיוחד לא יביאו.

עודד פורר: שהשר לביטחון פנים יתקשר לשר החינוך ויגיד לו: לא מאשרים לי.

משה שגיא: עמוד 89, פנייה מס' 403.

חזי כהן: הפנייה התקציבית נועדה לצורך הסטת תקציב קניות בין התוכניות השונות של מתאם פעולות הממשלה בשטחים ולהתאמת תקציב השכר בהתאם לקצב הביצוע בפועל, כפי שמפורט בפניכם.

משה שגיא: מי בעד אישור הפנייה?

משה שגיא: ירים את ידו.

משה שגיא: מי נגד?

משה שגיא: מי נמנע?

משה שגיא: בעד – רוב

משה שגיא: נמנעים – פניה מס' 403 אושרה.

משה שגיא: הפנייה אושרה.

משה שגיא: פניות מס' 412–418 – משרד החוץ.

חזי כהן: הפנייה התקציבית נועדה לתגבור תקציב משרד החוץ, בסך של 45,704 אלפי ש"ח בהוצאה נטו, שינויים בין התוכניות, כמפורט בפניכם.

עודד פורר: יש פה נציג של משרד החוץ?

עודד פורר: אפשר לדעת, מבחינת משרד החוץ, האם זה עונה על כל הצרכים שלכם?

משה שגיא: התשובה היא לא.

סימה נח ימין: אני מאגף התקציבים במשרד החוץ.

סימה נח ימין: לא, זה לא עונה על הצרכים שלנו.

סימה נח ימין: הפנייה מיועדת בעיקר לכסות גירעונות במשרד ותשלומי שכר.

עודד פורר: כמה כסף חסר למשרד החוץ כדי שהשגרירויות יפעלו כסדרן?

עודד פורר: לא צריך מעבר לזה.

סימה נח ימין: הרבה כסף חסר למשרד.

מיקי לוי: הם עושים עבודה טובה יותר.

משה שגיא: מי בעד אישור הפניות?

משה שגיא: ירים את ידו.

משה שגיא: מי נגד?

משה שגיא: מי נמנע?

משה שגיא: בעד – רוב

משה שגיא: נמנעים – פניות מס' 412–418 אושרו.

משה שגיא: הפניות אושרו.

משה שגיא: פניות מס' 419–425 – רשויות מקומיות.

מעין ספיבק: הפנייה התקציבית נועדה לתקצוב סך של 172,075 אלפי ש"ח במזומן ו-95,218 אלפי ש"ח בהרשאה להתחייב למימון החלטות ממשלה, תקצוב סיכומים ומימון הסכמים קואליציוניים, כפי שמפורט בפניכם.

מיקי לוי: אני עושה רוויזיה על ההסעות.

עודד פורר: אני מצטרף לרוויזיה.

אחמד טיבי: ההעברה של משרד החינוך – אני מבקש רוויזיה.

מיקי לוי: אעביר את זה, אבל אני חייב שהמנכ"ל יבוא.

משה שגיא: אבל המשרד לא יעבוד היום.

אחמד טיבי: אני רוצה לא שנציג משרד האוצר יבוא אלא שמנכ"ל משרד החינוך יבוא.

עומר ינקלביץ': גם האוצר כי הכסף נמצא אצל משרד האוצר.

אחמד טיבי: הוא יביא את נציג משרד האוצר ואני מבקש להביא את מנכ"ל משרד החינוך, אדוני היושב-ראש, כי יש כמה נושאים שקשורים גם במנכ"ל.

עומר ינקלביץ': ידיו קשורות.

עומר ינקלביץ': צריך את משרד האוצר כדי לשחרר כסף.

משה שגיא: פניות מס' 419–425 – הרשויות המקומיות.

משה שגיא: מי בעד אישור הפניות?

משה שגיא: ירים את ידו.

משה שגיא: מי נגד?

משה שגיא: מי נמנע?

משה שגיא: בעד – רוב

משה שגיא: נמנעים – פניות מס' 419–425 אושרו.

משה שגיא: הפניות אושרו.

משה שגיא: פניות מס' 443–444 – משרד ראש הממשלה.

משה שגיא: זה לא המטוס.

מעין ספיבק: הפנייה נועדה לתקצוב סך של 1,100 אלפי ש"ח במזומן עבור שמונה חודשי עבודה במשרד ירושלים ומורשת בסעיף 04.

משה שגיא: תודה רבה.

משה שגיא: מי בעד אישור הפניות?

משה שגיא: ירים את ידו.

משה שגיא: מי נגד?

משה שגיא: מי נמנע?

משה שגיא: בעד – רוב

משה שגיא: נמנעים – פניות מס' 443–444 אושרו.

משה שגיא: הפניות אושרו.

משה שגיא: אנחנו בפנייה מס' 445 בעמוד 126 – רשויות פיקוח.

מעין ספיבק: הפנייה נועדה לתקצוב סכום של 18,094 אלפי ש"ח בהרשאה להתחייב עבור איגוד ערים כנרת לפעולות שמטרתן פיתוח של חופי הכנרת.

ינון אזולאי: יש לי שאלה.

ינון אזולאי: בתוכנית איגוד ערים כנרת, עכשיו אתם משקיעים בחוף דוגה כמה עשרות מיליוני שקלים.

משה שגיא: רגע, לא שמעתי.

משה שגיא: בבקשה תחזור על הדברים.

ינון אזולאי: היא הסבירה את הפנייה ואני שואל אותה שאלה.

ינון אזולאי: בחוף דוגה משרד האוצר היום משקיע כ-30 מיליון שקל עבור שיפוץ החוף.

ינון אזולאי: סמוך לחוף דוגה נמצא חוף קינר, שמיועד לאנשים מן המגזר הדתי והחרדי.

ינון אזולאי: לאותה רצועת חוף מגיע כל מי שיורד מן הגולן או מאזור מלון קינר, בחלק המזרחי, ושם המקום מוזנח.

ינון אזולאי: הייתי שם בסיור.

ינון אזולאי: תגידו לי שהולכים להשקיע בשנתיים הקרובות גם שם במתחם של שינה וקמפינג – הכול טוב ויפה.

ינון אזולאי: אני רק אומר לכם דבר אחד: אני יודע שבשנה הקרובה זה גם לא יהיה.

ינון אזולאי: אנחנו מבקשים דבר אחד, שכאשר אתם משפצים תעשו שם קצת סדר.

ינון אזולאי: יש שם ליקויים בטיחותיים במקלחות ובשירותים, בגישה למים בכלל.

ינון אזולאי: הגיע הזמן שגם בחוף הנפרד הזה תשקיעו מעט כדי שזה ייראה נורמלי.

מעין ספיבק: אציג את דבריך בפני איגוד ערים כנרת ואבקש מהם להתייחס.

ינון אזולאי: הם מכירים את זה אך זה עדיין לא התקדם.

ינון אזולאי: אנחנו כמובן נצביע בעד כי אין לנו חס ושלום עניין לפגוע בהעברה.

משה שגיא: רבותי, לא עקבתי אחר הדברים.

משה שגיא: קיבלת תשובות?

משה שגיא: שמעתי את השאלה.

ינון אזולאי: הם אמרו שהם יעבירו את זה לתשומת ליבו של איגוד ערים כנרת.

ינון אזולאי: הרי הם לא העבירו כסף עכשיו, אבל אני מקווה שבאמת זה יעבוד לקראת הקיץ הקרוב.

ינון אזולאי: תשובות אתה יודע שלא מקבלים פה.

משה שגיא: אני יודע שכן מקבלים, אבל לא חשוב.

משה שגיא: מי בעד אישור פנייה מס' 445?

משה שגיא: ירים את ידו.

משה שגיא: מי נגד?

משה שגיא: מי נמנע?

משה שגיא: בעד – רוב

משה שגיא: נמנעים – פנייה מס' 445 אושרה.

משה שגיא: הפנייה אושרה.

משה שגיא: בעמוד 130, פנייה מס' 448 – חינוך, חוסרי שכר.

משה שגיא: מי בעד אישור הפנייה?

משה שגיא: ירים את ידו.

משה שגיא: מי נגד?

משה שגיא: מי נמנע?

משה שגיא: בעד – רוב

משה שגיא: נמנעים – פנייה מס' 448 אושרה.

משה שגיא: הפנייה אושרה.

משה שגיא: בעמוד 135, פנייה מס' 451 – חקלאות.

טובה ווסר: הפנייה נועדה להעברת סכום של 8,000 אלפי ש"ח בהרשאה להתחייב עבור פיתוח שכונה למפוני דהנייה בהתאם להחלטת ממשלה מס' 2472 מ-2017.

משה שגיא: מי בעד אישור הפנייה?

משה שגיא: ירים את ידו.

משה שגיא: מי נגד?

משה שגיא: מי נמנע?

משה שגיא: בעד – רוב

משה שגיא: נמנעים – פנייה מס' 451 אושרה.

משה שגיא: הפנייה אושרה.

משה שגיא: אנחנו סיימנו את ההעברות.

משה שגיא: מה שיקרה עכשיו, אבקש מטמיר כהן שיגיד לוועדה אילו פניות לא אושרו.

חזי כהן: בחוברת השלישית יש פניות שלא נידונו.

משה שגיא: מה למשל?

חזי כהן: העברת עודפים, בקשה מס' 45-009.

משה שגיא: תשלום ריבית ועמלות.

מיקי לוי: את זה צריך להעביר.

משה שגיא: לגבי בקשה מס' 20-029 של משרד החינוך אני עדיין לא מצביע.

משה שגיא: נחליט מה לעשות.

משה שגיא: נחזור לזה.

אחמד טיבי: אני נגד העברות למשרד החינוך.

אחמד טיבי: אני אגיש רוויזיה אם זה יעבור בניגוד לדעת החברים.

משה שגיא: בקשה מס' 45-009 – תשלום ריבית ועמלות.

משה שגיא: מה יש לך להסביר לנו?

חזי כהן: הפנייה נועדה להעברת עודפים משנת 2018 לשנת 2019.

משה שגיא: תשלום ריבית ועמלות – מי בעד אישור הבקשה?

משה שגיא: ירים את ידו.

משה שגיא: מי נגד?

משה שגיא: מי נמנע?

משה שגיא: בעד – רוב

משה שגיא: נמנעים – בקשה מס' 45-009 אושרה.

משה שגיא: הבקשה אושרה.

משה שגיא: מיקי לוי, יש פה גם פנייה של משרד האוצר, גמלאות ופיצויים.

משה שגיא: אתה רוצה לעכב את זה?

שי ליפשיץ: כן.

מיקי לוי: אנשים מחכים לכסף.

מיקי לוי: זה שכר.

מיקי לוי: עזבו.

מיקי לוי: אתה רוצה שיעצרו לך את המשכורת או את הגמלה?

עודד פורר: אני מוריד את הרוויזיה שלי בעניין ההסעות וארגוני הנוער בפנייה של משרד החינוך.

עודד פורר: מיקי לוי, אתה תחליט מתי אתה מוריד את הרוויזיה שלך.

משה שגיא: לא מספיקה הפנייה של העודפים, הפנייה הגדולה?

מיקי לוי: לא.

מיקי לוי: תן לי להוסיף קצת לחץ.

ש שי ליפשיץ: ירוצו, כפי שאנחנו רצים כבר חודשים כדי להתלונן על זה.

משה שגיא: חבר הכנסת מיקי זוהר, יש פה שתי פניות של משרד החינוך.

מכלוף מיקי זוהר: הן האחרונות?

משה שגיא: יש עוד כמה פניות אבל הן העיקריות.

משה שגיא: הפנייה של משרד המשפטים עברה.

משה שגיא: הוא הגיש רוויזיה אבל בסדר, נדבר על העניין הזה.

משה שגיא: אתה צריך לדבר איתו בגלל שאתה שותף איתו בעניין.

משה שגיא: על כל פנים, מה שעומד על הפרק זה בקשות של משרד החינוך.

שי ליפשיץ: זה לא המוכש"ר.

שי ליפשיץ: זה ילדים חריגים אוטיסטים.

שי ליפשיץ: ביבי לא יכול לפעול נגד זה.

מכלוף מיקי זוהר: ביבי לא קשור לזה.

שי ליפשיץ: קשור.

משה שגיא: אני מבקש להפסיק, באמת.

משה שגיא: אני מחזיק את עצמי בכוח לא להוציא אותך.

עודד פורר: הוא כבר לא קשור לשום דבר, הוא לא רלוונטי.

מכלוף מיקי זוהר: לְמה שהוא קשור – הוא קשור.

מכלוף מיקי זוהר: לזה הוא לא קשור.

משה שגיא: יש פה שתי העברות של משרד החינוך.

משה שגיא: האחת היא פנייה שכוללת העברות גם לארגוני הנוער, מה שכולם ביקשו, גם הסעות, יש בה דברים חיוניים של משרד החינוך.

משה שגיא: זה הוצבע ועבר אבל הוגשה עכשיו רוויזיה של מיקי לוי וחברים נוספים.

משה שגיא: עודד פורר הוריד את הרוויזיה שלו בעניין הזה.

משה שגיא: בנוסף לכך יש עודפים.

משה שגיא: זו הפנייה הגדול השל משרד החינוך שכוללת את הכול.

משה שגיא: אם זה לא עובר, אומר משה שגיא, החשב הולך לעצור דברים חיוניים ביותר, כולל חינוך מיוחד וכולי.

משה שגיא: הטענה של כולם, שכולנו שותפים לה – ודיבר איתי גם נשיא המדינה על הנושא של החינוך המיוחד המוכש"ר – היא שמשרד האוצר מתעקש לא להעביר את הכסף הזה.

משה שגיא: מדובר על סכום של בסביבות 35 מיליון שקלים ב-2019.

משה שגיא: אתמול נפגשתי עם אנשי משרד האוצר.

משה שגיא: הם לא מסכימים.

משה שגיא: הם הוסיפו לארגוני הנוער.

מכלוף מיקי זוהר: גפני, עד איזו שעה אתה בכנסת היום?

משה שגיא: אני נמצא פה כל הזמן עד שבת.

מכלוף מיקי זוהר: מחר תהיה פה גם?

משה שגיא: אני לא יודע.

משה שגיא: אני מבקש שתעזור בעניין הזה.

מכלוף מיקי זוהר: אני מצטרף להחלטה של חברי הוועדה, כולל חברי הסיעה שלי שהביעו את עמדתם בעניין, שלא להעביר את העודפים הללו.

משה שגיא: אבל אתה מבין את ההשלכות.

מכלוף מיקי זוהר: אני מבין את ההשלכות.

מכלוף מיקי זוהר: אני חושב שילדי חינוך מיוחד הם לא פחות חשובים משאר ילדי ישראל.

מכלוף מיקי זוהר: אי אפשר לעשות איפה ואיפה.

מיכאל מלכיאלי: פה זה הצבעת מחאה נגד משרד האוצר, שמשקר לוועדה פעם אחר פעם.

מכלוף מיקי זוהר: מעבר לעניין הזה, כחבר בוועדת ההסכמות, שבעצם בלי הסכמה שלי לא יזוז דבר, כל מה שמשרד האוצר יבוא לבקש אנחנו נסרב לו באופן שרירותי, כל נושא שנוכל לעצור נעצור באופן שרירותי עד אשר העניין הזה ייפתר לאלתר.

עומר ינקלביץ': יישר כוח.

משה שגיא: רבותי, אני עושה הפסקה.

משה שגיא: היות ואין פתרון לעניין החינוך המיוחד, הישיבה נעולה.